2793 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 171 

6 Ιουλίου 2005 


ΝΟΜΟΣ ΥΠΆΡΙΘ. 3369 

Συστηματοποίηση της δια βίου μάθησης 
κω άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΥΣΤΗΜΑΤΟΠΟΙΗΣΗ ΤΗΣ ΔΙΑ ΒΙΟΥ ΜΑΘΗΣΗΣ 

Αρθρο 1 

Γενικές Αρχές - Ορισμοί 

1. Οι διατάξεις του νόμου αυτού λειτουργούν συμπλη¬ 
ρωματικά προς τις διατάξεις του ν. 3191/2003 "Εθνικό Σύ¬ 
στημα Σύνδεσης της Επαγγελματικής Εκπαίδευσης και 
Κατάρτισης με την Απασχόληση" (ΦΕΚ 258 Α'). 

2. Με την επιφύλαξη των ορισμών των συστημάτων αρ¬ 
χικής και συνεχιζόμενης κατάρτισης του άρθρου 2 του ν. 
3191/2003, οι όροι που αναφέρονται στις επόμενες δια¬ 
τάξεις έχουν τις ακόλουθες έννοιες: 

α) Ως "δια βίου εκπαίδευση" ορίζεται κάθε μαθησιακή 
διαδικασία, συμπεριλαμβανόμενης της εμπειρικής μάθη¬ 
σης, καθ’ όλη τη διάρκεια της ζωής του ανθρώπου, με 
σκοπό την απόκτηση ή τη βελτίωση γενικών και επιστημο¬ 
νικών γνώσεων, δεξιοτήτων και ικανοτήτων τόσο για τη 
διαμόρφωση μιας ολοκληρωμένης προσωπικότητας όσο 
και για την πρόσβαση στην απασχόληση. 

β) Ως "δια βίου κατάρτιση" ορίζεται το σύστημα που 
αποσκοπεί στην κατάρτιση ή/και επανακατάρτιση του 
ανθρώπινου δυναμικού η οποία: 

I) στο πλαίσιο της Αρχικής Επαγγελματικής Κατάρτι¬ 
σης, παρέχει βασικές επαγγελματικές γνώσεις και δεξιό¬ 
τητες σε ειδικότητες ή και σε εξειδικεύσεις, για την έντα¬ 
ξη, επανένταξη, επαγγελματική κινητικότητα στην αγορά 
εργασίας και την εν γένει ανέλιξη του ανθρώπινου δυνα¬ 
μικού, 

II) στο πλαίσιο της Συνεχιζόμενης Επαγγελματικής Κα¬ 
τάρτισης, συμπληρώνει, εκσυγχρονίζει ή/και αναβαθμίζει 
γνώσεις και δεξιότητες που αποκτήθηκαν από τα άλλα συ¬ 
στήματα επαγγελματικής εκπαίδευσης και κατάρτισης ή 
και από επαγγελματική εμπειρία, με στόχο την ένταξη 
ή/και επανένταξη στην αγορά εργασίας, τη διασφάλιση 
της εργασίας, την επαγγελματική ανέλιξη και την προσω¬ 
πική ανάπτυξη. 


Άρθρο 2 

Φορείς παροχής δια βίου εκπαίδευσης και 
δια βίου κατάρτισης 

1. Υπηρεσίες δια βίου εκπαίδευσης σε άτομα που δεν 
έχουν ολοκληρώσει την υποχρεωτική εκπαίδευση παρέ¬ 
χουν τα Σχολεία Δεύτερης Ευκαιρίας και σε αποφοίτους 
μέχρι και δευτεροβάθμιας εκπαίδευσης, τα Κέντρα Εκ¬ 
παίδευσης Ενηλίκων, οι Νομαρχιακές Επιτροπές Λαϊκής 
Επιμόρφωσης και σε αποφοίτους μέχρι και τριτοβάθμιας 
εκπαίδευσης οι Σχολές Γονέων. 

2. Υπηρεσίες δια βίου εκπαίδευσης σε αποφοίτους ανώ¬ 
τατης εκπαίδευσης, πανεπιστημιακής και τεχνολογικής, 
παρέχουν τα Ινστιτούτα Δια βίου Εκπαίδευσης του άρ¬ 
θρου 9 του νόμου αυτού. 

3. Υπηρεσίες αρχικής επαγγελματικής κατάρτισης, 
στο πλαίσιο της δια βίου κατάρτισης σε αποφοίτους 
υποχρεωτικής και δευτεροβάθμιας εκπαίδευσης και σε 
αποφοίτους ανώτατης (πανεπιστημιακής και τεχνολογι¬ 
κής) εκπαίδευσης παρέχουν τα Ινστιτούτα Επαγγελμα¬ 
τικής Κατάρτισης που ανήκουν στην αρμοδιότητα του 
Οργανισμού Επαγγελματικής Εκπαίδευσης και Κατάρ¬ 
τισης (Ο.Ε.Ε.Κ.), με την επιφύλαξη των διατάξεων του 
ν.2009/1992. 

4. Υπηρεσίες συνεχιζόμενης επαγγελματικής κατάρτι¬ 
σης, στο πλαίσιο της δια βίου κατάρτισης, παρέχουν τα 
Κέντρα Επαγγελματικής Κατάρτισης που ανήκουν στην 
αρμοδιότητα του Εθνικού Κέντρου Πιστοποίησης Δομών 
Συνεχιζόμενης Επαγγελματικής Κατάρτισης και Συνο¬ 
δευτικών Υποστηρικτικών Υπηρεσιών (Ε.ΚΕ.ΠΙΣ.). 

5. Ως φορέας παροχής υπηρεσιών δια βίου εκπαίδευ¬ 
σης και κατάρτισης για το προσωπικό της δημόσιας διοί¬ 
κησης, κεντρικής και περιφερειακής, της τοπικής αυτοδι¬ 
οίκησης α' και β' βαθμού και του δημόσιου τομέα, όπως 
αυτός ορίζεται από τις διατάξεις του άρθρου 51 του 
ν. 1892/1990, ή από άλλες ειδικές διατάξεις, ορίζεται και 
το Εθνικό Κέντρο Δημόσιας Διοίκησης καιΑυτοδιοίκησης. 

6. Οι τριτοβάθμιες συνδικαλιστικές οργανώσεις εργα¬ 
ζομένων και εργοδοτών που συνυπογράφουν την Εθνική 
Γενική Συλλογική Σύμβαση Εργασίας, και η τριτοβάθμια 
συνδικαλιστική οργάνωση των δημοσίων υπαλλήλων, 
μπορούν να ιδρύσουν: 

α) φορείς παροχής υπηρεσιών δια βίου εκπαίδευσης, οι 
οποίοι θα διέπονται από τις διατάξεις του νόμου αυτού, 

β) φορείς παροχής υπηρεσιών δια βίου κατάρτισης, οι 

οποίοι θα διέπονται από τα οριζόμενα στο εκάστοτε 
ισχύον θεσμικό πλαίσιο Πιστοποίησης Φορέων του 
Υπουργείου Απασχόλησης και Κοινωνικής Προστασίας. 

7. Για τη διάγνωση των αναγκών δια βίου εκπαίδευσης 
και δια βίου κατάρτισης, τη γενικότερη αξιολόγηση και το 
συντονισμό των φορέων και της παροχής υπηρεσιών δια 
βίου εκπαίδευσης και δια βίου κατάρτισης, καθώς και για 
τη διασύνδεσή τους με το Εθνικό Σύστημα Σύνδεσης της 
Επαγγελματικής Εκπαίδευσης και Κατάρτισης με την 
Απασχόληση (Ε.Σ.Σ.Ε.Ε.Κ.Α.) συνίσταται συλλογικό όρ¬ 
γανο με την ονομασία "Εθνική Επιτροπή Δια βίου Μάθη¬ 
σης". Στην Εθνική Επιτροπή Δια βίου Μάθησης συμμετέ¬ 
χουν: 

α) ο Γ ενικός Γ ραμματέας του Υπουργείου Εθνικής Παι¬ 
δείας και Θρησκευμάτων ως πρόεδρος, 
β) ο Γ ενικός Γ ραμματέας Διαχείρισης Κοινοτικών και 
Άλλων Πόρων του Υπουργείου Απασχόλησης και Κοινω¬ 
νικής Προστασίας ως αντιπρόεδρος, 
γ) ο Γ ενικός Γ ραμματέας Εκπαίδευσης Ενηλίκων του 
Υπουργείου Εθνικής Παιδείας και Θρησκευμάτων, 
δ) ο Γενικός Γραμματέας του Εθνικού Κέντρου Δημό¬ 
σιας Διοίκησης και Αυτοδιοίκησης του Υπουργείου Εσω¬ 
τερικών, Δημόσιας Διοίκησης και Αποκέντρωσης, 
ε) ο Ειδικός Γ ραμματέας του Ενιαίου Διοικητικού Τομέα 
Πανεπιστημιακής Εκπαίδευσης του Υπουργείου Εθνικής 
Παιδείας και Θρησκευμάτων, 
στ) ο Ειδικός Γραμματέας του Ενιαίου Διοικητικού Το¬ 
μέα Τεχνολογικού Τομέα Ανώτατης Εκπαίδευσης του 
Υπουργείου Εθνικής Παιδείας και Θρησκευμάτων, 
ζ) ο Ειδικός Γ ραμματέας του Ενιαίου Διοικητικού Τομέα 
Θεμάτων Ευρωπαϊκής Ένωσης και Κοινοτικού Πλαισίου 
Στήριξης του Υπουργείου Εθνικής Παιδείας και Θρη¬ 
σκευμάτων, 

η) ο Πρόεδρος του Ο.Ε.Ε.Κ., 
θ) ο Πρόεδροςτου Ε.ΚΕ.ΠΙΣ., 

ι) ο Πρόεδρος της Επιτελικής Επιτροπής Σύνδεσης της 
Επαγγελματικής Εκπαίδευσης και Κατάρτισης με την 
Απασχόληση της παραγράφου 4 του άρθρου 11 του ν. 
3191/2003 (ΦΕΚ258Α'), 

ια) τρεις εκπρόσωποι της τριτοβάθμιας συνδικαλιστι¬ 
κής οργάνωσης των εργαζομένων, 
ιβ) τρεις εκπρόσωποι των συνδικαλιστικών οργανώσε¬ 
ων των εργοδοτών, 

ιγ) ένας εκπρόσωπος της τριτοβάθμιας συνδικαλιστι¬ 
κής οργάνωσης των δημοσίων υπαλλήλων, 
ιδ) ένας εκπρόσωπος της Συνόδου των Πρυτάνεωντων 
Πανεπιστημίων, 

ιε) ένας εκπρόσωπος της Συνόδου των Προέδρων των 
Ανώτατων Τεχνολογικών Εκπαιδευτικών Ιδρυμάτων. 

8. Η Εθνική Επιτροπή Δια βίου Μάθησης για την υλοποί¬ 
ηση των σκοπών της κατά την προηγούμενη παράγραφο 
αξιοποιείτα συστήματα των άρθρων 5, 6, 7, 8 και 9 του ν. 
3191/2003 και κάθε άλλο πρόσφορο μέσο. 

9. Ο συντονισμός των φορέων παροχής δια βίου κατάρ¬ 
τισης γίνεται σύμφωνα μετά οριζόμενα στο ν. 3191/2003 
που αφορά στο Εθνικό Σύστημα Σύνδεσης της Επαγγελ¬ 
ματικής Εκπαίδευσης και Κατάρτισης με την Απασχόληση 
(Ε.Σ.Σ.Ε.Ε.Κ.Α.). 

10. Η Εθνική Επιτροπή Δια βίου Μάθησης συνέρχεται 
ύστερα από πρόσκληση του προέδρου της σε τακτική συ¬ 
νεδρίαση μεν ανά τρεις μήνες, εκτάκτως δε όταν ζητηθεί 
από τουλάχιστον πέντε μέλη της. Στις συνεδριάσεις της 
δύνανται να καλούνται, κατά περίπτωση, εκπρόσωποι άλ¬ 


λων Υπουργείων και υπηρεσιακοί παράγοντες ή εμπειρο¬ 
γνώμονες σχετικά με τη δια βίου μάθηση. 

11. Το έργο της Εθνικής Επιτροπής Δια βίου Μάθησης 
υποστηρίζεται επιστημονικά και διοικητικά από υπηρε¬ 
σιακή μονάδα, επιπέδου Διεύθυνσης, με την ονομασία 
"Μονάδα Υποστήριξης Εθνικής Επιτροπής Δια βίου Μά¬ 
θησης", η οποία συνίσταται στον Ο.Ε.Ε.Κ.. 

12. Για την κάλυψη των αναγκών της Μονάδας Υποστή¬ 
ριξης Εθνικής Επιτροπής Δια βίου Μάθησης συνίστανται 
πέντε θέσεις Ειδικού Επιστημονικού Προσωπικού, δύο 
θέσεις κατηγορίας ΠΕ Διοικητικού-Οικονομικού και τρεις 
θέσεις κατηγορίας ΔΕ Διοικητικού-Οικονομικού. Τις θέ- 
σειςτου Ειδικού Επιστημονικού Προσωπικού καταλαμβά¬ 
νουν πρόσωπα που είναι κάτοχοι διδακτορικού διπλώμα¬ 
τος ή μεταπτυχιακού τίτλου σπουδών, διάρκειας ενός 
τουλάχιστον έτους, ελληνικού πανεπιστημίου ή αναγνω¬ 
ρισμένου ισότιμου της αλλοδαπής. Η πλήρωση όλων των 
θέσεων της παραγράφου αυτής γίνεται με τη διαδικασία 
των διατάξεων των άρθρων 18 και 19 του ν. 2190/1994 
(ΦΕΚ 28 Α'), κατά περίπτωση. Στη διαδικασία πλήρωσης 
θέσεων Ειδικού Επιστημονικού Προσωπικού μπορούν να 
μετέχουν και δημόσιοι υπάλληλοι, οι οποίοι, εφόσον επι- 
λεγούν, αποσπώνται στη Μονάδα Υποστήριξης Εθνικής 
Επιτροπής Δια βίου Μάθησης, κατά τις διατάξεις του 
Υπαλληλικού Κώδικα. Εάν κάποια θέση Ειδικού Επιστη¬ 
μονικού Προσωπικού της παραγράφου αυτής δεν καλύ¬ 
πτεται από δημόσιο υπάλληλο, τότε καλύπτεται με σύμ¬ 
βαση εργασίας ιδιωτικού δικαίου αορίστου χρόνου. Ως 
προϊστάμενος της Μονάδας Υποστήριξης Εθνικής Επι¬ 
τροπής Δια βίου Μάθησης ορίζεται με απόφαση του 
Υπουργού Εθνικής Παιδείας και Θρησκευμάτων ένα από 
τα μέλη του Ειδικού Επιστημονικού Προσωπικού της μο¬ 
νάδας αυτής. 

13. Οι αποδοχές των θέσεων Ειδικού Επιστημονικού 
Προσωπικού της προηγούμενης παραγράφου καθορίζο¬ 
νται με κοινή απόφαση των Υπουργών Εθνικής Παιδείας 
και Θρησκευμάτων και Οικονομίας και Οικονομικών. Όσοι 
υπηρετούν στις θέσεις αυτές με απόσπαση λαμβάνουντο 
σύνολο των πάσης φύσεως αποδοχών και επιδομάτων 
της θέσης από την οποία έχουν αποσπασθεί, πλην αυτών 
που σχετίζονται με την ενεργό άσκηση των καθηκόντων 
τους, και έχουν δικαίωμα επιλογής μεταξύ των αποδοχών 
των θέσεων αυτών και των αποδοχών της υπηρεσίας από 
την οποία έχουν αποσπασθεί. 

14. Με κοινή απόφαση του Υπουργού Εθνικής Παιδείας 
και Θρησκευμάτων και του Υπουργού Απασχόλησης και 
Κοινωνικής Προστασίας ρυθμίζεται κάθε άλλη αναγκαία 
λεπτομέρεια για την εφαρμογή των διατάξεων του άρ¬ 
θρου αυτού. 

Άρθρο 3 

Πιοτοποίηση Επαγγελματικών Περιγραμμάτων 

1. Ο σχεδιασμός και η πιστοποίηση των προγραμμάτων 
Δια βίου Επαγγελματικής Κατάρτισης βασίζονται στην 
ανάπτυξη των επαγγελματικών περιγραμμάτων. 

2. Ως Επαγγελματικό Περίγραμμα ορίζεται το σύνολο 
των βασικών και επί μέρους επαγγελματικών λειτουργιών 
που συνθέτουντο αντικείμενο εργασίας ενός επαγγέλμα¬ 
τος ή μιας ειδικότητας, καθώς και οι αντίστοιχες γνώσεις, 
δεξιότητες και ικανότητες που απαιτούνται για την αντα¬ 
πόκριση στις λειτουργίες αυτές. 

3. Δικαίωμα ανάπτυξης Επαγγελματικού Περιγράμμα¬ 
τος έχουν συνεργαζόμενοι φορείς στους οποίους απα- 

ραίτητα θα εκπροσωπούνται οι τριτοβάθμιες αντιπροσω¬ 
πευτικές οργανώσεις και των δύο πλευρών (εργοδότες - 
εργαζόμενοι) στην οποία εντάσσεται το προτεινόμενο 
επαγγελματικό περίγραμμα. Εάν το συγκεκριμένο επάγ¬ 
γελμα δεν εκπροσωπείται σε τριτοβάθμιο επίπεδο, στο 
σχήμα της ως άνω συνεργασίας, θα πρέπει να συμπερι- 
λαμβάνεται φορέας εκπροσώπησης του επαγγέλματος 
ή/και ειδικότητας ή/καιτου κλάδου. 

4. Η πιστοποίηση των επαγγελματικών περιγραμμάτων 
γίνεται με απόφαση του Δ.Σ. του Ε.ΚΕ.ΠΙΣ. μετά από ει¬ 
σήγηση της γνωμοδοτικής επιτροπής στην οποία συμμε¬ 
τέχουν: 

- Ένας εκπρόσωπος του Ε.ΚΕ.ΠΙΣ, ως πρόεδρος της 
επιτροπής. 

- Ένας εκπρόσωπος οριζόμενος από τον Ο.Ε.Ε.Κ. ως 
αντιπρόεδρος της επιτροπής. 

- Ένας εκπρόσωπος οριζόμενος από την Π.Α.Ε.Π. Α.Ε.. 

- Ένας εκπρόσωπος των εργοδοτών, ο οποίος θα ορι- 
σθεί από την τριτοβάθμια αντιπροσωπευτική οργάνωσή 
τους. 

- Ένας εκπρόσωπος των εργαζομένων, ο οποίος θα ορι- 
σθεί από την τριτοβάθμια αντιπροσωπευτική οργάνωσή 
τους. 

Για τη συμμετοχή στην ανωτέρω επιτροπή δεν κατα¬ 
βάλλεται αποζημίωση. 

5. Τα ειδικότερα θέματα που αφορούν στη διαδικασία 
ανάπτυξης και πιστοποίησης επαγγελματικών περιγραμ¬ 
μάτων ρυθμίζονται με την εκάστοτε ισχύουσα κοινή από¬ 
φαση των Υπουργών Οικονομίας και Οικονομικών, Εθνι¬ 
κής Παιδείας και Θρησκευμάτων και Απασχόλησης και 
Κοινωνικής Προστασίας και υλοποιούνται με ευθύνη του 
Ε.ΚΕ.ΠΙΣ.. 

Άρθρο 4 

Προγράμματα Δια βίου Εκπαίδευσης και 
Δια βίου Κατάρτισης 

1. Οι εκπαιδευτικές δραστηριότητες της δια βίου εκπαί¬ 
δευσης και της δια βίου κατάρτισης οργανώνονται σε 
αντίστοιχα προγράμματα Δια βίου Εκπαίδευσης και Δια 
βίου Κατάρτισης, τα οποία καταρτίζονται και λειτουργούν 
με ευθύνη των φορέων παροχής αυτών των υπηρεσιών 
και εγκρίνονται σύμφωνα με το άρθρο 6 του νόμου αυτού. 

2. Ως πρόγραμμα Δια βίου Επαγγελματικής Κατάρτισης 
ορίζεται η μαθησιακή διαδικασία, η οποία σχεδιάζεται και 
παρέχεται από έναν φορέα κατάρτισης, βασίζεται στο 
αντίστοιχο περίγραμμα του επαγγέλματος ή της ειδικό¬ 
τητας στην οποία το πρόγραμμα απευθύνεται και απο¬ 
σκοπεί: 

α) στην παροχή / εκσυγχρονισμό ή/και αναβάθμιση γνώ¬ 
σεων, δεξιοτήτων και ικανοτήτων για την άσκηση ενός 
επαγγέλματος ή μιας ειδικότητας στο πλαίσιο της αρχι¬ 
κής επαγγελματικής κατάρτισης, 

β) στην παροχή / εκσυγχρονισμό ή/και αναβάθμιση γνώ¬ 
σεων, δεξιοτήτων και ικανοτήτων συμπληρωματικών 
προς την τυπική εκπαίδευση, την αρχική επαγγελματική 
κατάρτιση και την προηγούμενη επαγγελματική εμπειρία, 
στο πλαίσιο της συνεχιζόμενης επαγγελματικής κατάρτι¬ 
σης. 

3. Η φοίτηση στα προγράμματα Δια βίου Εκπαίδευσης 
και Δια βίου Κατάρτισης μπορεί να είναι μικρής ή παρατε- 
ταμένης διάρκειας, μερική ή εντατική, με ευέλικτο ωρά¬ 
ριο προσαρμοσμένο στις ανάγκες των εκπαιδευομένων. 
Η διδασκαλία στα προγράμματα της Δια βίου Επαγγελ¬ 


ματικής Εκπαίδευσης μπορεί να πραγματοποιείται και κα¬ 
τά τις νυκτερινές ώρες, τις αργίες και κατά την περίοδο 
των θερινών διακοπών. Για τους φορείς της παραγράφου 
3 του άρθρου 2 του νόμου αυτού ισχύουν τα οριζόμενα 
στο θεσμικό πλαίσιο του Ο.Ε.Ε.Κ., ενώ για τους φορείς 
της παραγράφου 4 του άρθρου 2 του νόμου αυτού ισχύ¬ 
ουν τα οριζόμενα στο εκάστοτε ισχύον Ενιαίο Σύστημα 
Διαχείρισης Ενεργειών Κατάρτισης (Ε.Σ.Δ.Ε.Κ.). Τα προ¬ 
γράμματα Δια βίου Εκπαίδευσης και Δια βίου Κατάρτισης 
είναι δυνατόν να διεξάγονται και με μεθόδους εξ αποστά- 
σεως εκπαίδευσης. 

4. Ένα πρόγραμμα Δια βίου Εκπαίδευσης δεν μπορεί να 
υπερβαίνει συνολικά τις 250 ώρες διδασκαλίας. Κατ’ εξαί¬ 
ρεση, τα Σχολεία Δεύτερης Ευκαιρίας μπορούν να υλο¬ 
ποιούν προγράμματα Δια βίου Εκπαίδευσης που υπερ¬ 
βαίνουν το ανωτέρω όριο. Ένα πρόγραμμα Δια βίου Κα¬ 
τάρτισης δεν μπορεί να υπερβαίνει συνολικά τα όρια που 
προβλέπονται: α) στο θεσμικό πλαίσιο του Ο.Ε.Ε.Κ., όσον 
αφορά στην αρχική επαγγελματική κατάρτιση και β) στο 
εκάστοτε ισχύον Ενιαίο Σύστημα Διαχείρισης Ενεργειών 
Κατάρτισης (Ε.Σ.Δ.Ε.Κ.), όσον αφορά στη συνεχιζόμενη 
επαγγελματική κατάρτιση. 

5. Προγράμματα εκπαίδευσης και κατάρτισης που υλο¬ 
ποιούνται από τους φορείς του άρθρου 2 του νόμου αυ¬ 
τού, στα πλαίσια άλλου πλαισίου εκπαίδευσης και κατάρ¬ 
τισης, θεσμοθετημένου από νομοθετική ή κανονιστική 
πράξη, μπορούν να χαρακτηρίζονται ως προγράμματα 
Δια βίου Εκπαίδευσης και προγράμματα Δια βίου Κατάρ¬ 
τισης, ανεξαρτήτως της διάρθρωσης και της συνολικής 
διάρκειάςτους, κατά τη διαδικασία του άρθρου 6 του νό¬ 
μου αυτού. 

Άρθρο 5 

Πιστοποίηση προγραμμάτων Δια βίου Εκπαίδευσης 
και Δια βίου Κατάρτισης - Πιστοποιητικά 

1. Η πιστοποίηση των προγραμμάτων Δια βίου Εκπαί¬ 
δευσης των Ινστιτούτων Δια βίου Εκπαίδευσης γίνεται 
σύμφωνα με το άρθρο 9 του παρόντος νόμου. 

2. Η πιστοποίηση των προγραμμάτων Δια βίου Επαγ¬ 
γελματικής Κατάρτισης βασίζεται σε αντίστοιχα επαγγελ¬ 
ματικά περιγράμματα έτσι όπως ορίζεται στο άρθρο 3 του 
παρόντος νόμου και υλοποιείται σύμφωνα με τα συστή¬ 
ματα των άρθρων 6, 7, 8 και 9 του ν. 3191/2003 (ΦΕΚ258 
Ά). 

3. Τα προγράμματα Δια βίου Κατάρτισης οδηγούν στην 
απονομή Πιστοποιητικού Δια βίου Κατάρτισης. 

4. Τα προγράμματα Δια βίου Εκπαίδευσης, αναλόγως 
της διάρκειάς τους, οδηγούν στην απονομή των εξής πι¬ 
στοποιητικών: 

α) Μέχρι 75 ώρες σε Πιστοποιητικό Επιμόρφωσης. 

β) Μέχρι 250 ώρες σε Πιστοποιητικό Δια βίου Εκπαίδευ¬ 
σης. 

5. Τα χορηγούμενα πιστοποιητικά αναγράφουν υπο¬ 
χρεωτικά την ονομασία του φορέα χορήγησης, τη χρονο¬ 
λογία χορήγησης και την ονομασία του προγράμματος 
Δια βίου Εκπαίδευσης το οποίο αφορούν. Υπογράφονται 
από τον επικεφαλής του φορέα χορήγησης και από τον 
επιστημονικό υπεύθυνο του προγράμματος. 

6. Ειδικά για τα προγράμματα Δια βίου Επαγγελματικής 
Κατάρτισης, όσον αφορά στην αρχική επαγγελματική κα¬ 
τάρτιση τα πιστοποιητικά χορηγούνται από τον Οργανι¬ 
σμό Επαγγελματικής Εκπαίδευσης και Κατάρτισης 
(Ο.Ε.Ε.Κ.), ενώ όσον αφορά στη συνεχιζόμενη επαγγελ- 

ματική κατάρτιση χορηγούνται από το Εθνικό Κέντρο Πι¬ 
στοποίησης (Ε.ΚΕ.ΠΙΣ.). 

7. Παράλληλα με τα πιστοποιητικά της παραγράφου 4 
του άρθρου αυτού, είναι δυνατόν να χορηγείται για κάθε 
πιστοποιητικό το Συμπλήρωμα Πιστοποιητικού, το οποίο 
αποτελεί μια αναλυτική βεβαίωση στην οποία αναφέρο- 
νται οι διδακτικές ενότητες που περιέχονται στο πρό¬ 
γραμμα, ο βαθμός δυσκολίας τους, οι εργασίες που 
έχουν εκπονηθεί, οι εξετάσεις, τυχόν άλλες εκπαιδευτι¬ 
κές δραστηριότητες που περιλαμβάνονται στην κάθε δι¬ 
δακτική ενότητα και οι επιδόσεις σε κάθε διδακτική ενό¬ 
τητα. 

8. Τα πιστοποιητικά των προγραμμάτων της παραγρά¬ 
φου 5 του άρθρου 4 του νόμου αυτού διέπονται από τις 
διατάξεις των θεσμικών πλαισίων που τα αφορούν. 

Άρθρο 6 

Έγκριση υλοποίησης προγραμμάτων Δια βίου 
Εκπαίδευσης και προγραμμάτων Δια βίου Κατάρτισης 

1. Η έγκριση υλοποίησης των προγραμμάτων Δια βίου 
Εκπαίδευσης και προγραμμάτων Δια βίου Κατάρτισης γί¬ 
νεται ως ακολούθως: 

α) για τα Σχολεία Δεύτερης Ευκαιρίας, τα Κέντρα Εκ¬ 
παίδευσης Ενηλίκων, τις Σχολές Γονέων και τις Νομαρ¬ 
χιακές Επιτροπές Λαϊκής Επιμόρφωσης, όσον αφορά στα 
προγράμματα που χρηματοδοτεί η Γενική Γραμματεία 
Εκπαίδευσης Ενηλίκων, με απόφαση του Γενικού Γραμ¬ 
ματέα Εκπαίδευσης Ενηλίκων, μετά από γνώμη της Εθνι¬ 
κής Επιτροπής Δια βίου Μάθησης, 
β) για τα Ινστιτούτα Δια βίου Εκπαίδευσης, με απόφαση 
του οργάνου διοίκησης του κάθε Ινστιτούτου, μετά από 
γνώμη της Εθνικής Επιτροπής Δια βίου Μάθησης, 
γ) για τα Ινστιτούτα Επαγγελματικής Κατάρτισης, με 
απόφαση του Διοικητικού Συμβουλίου του Ο.Ε.Ε.Κ., μετά 
από γνώμη της Εθνικής Επιτροπής Δια βίου Μάθησης, 
δ) για τα Κέντρα Επαγγελματικής Κατάρτισης και τους 
φορείς του σημείου β' της παραγράφου 6 του άρθρου 2 
του νόμου αυτού, με απόφαση του Γενικού Γραμματέα 
της Διαχείρισης Κοινοτικών και Άλλων Πόρωντου Υπουρ¬ 
γείου Απασχόλησης και Κοινωνικής Προστασίας 
(ΥΠ.Α.Κ.Π.), 

ε) για το Εθνικό Κέντρο Δημόσιας Διοίκησης και Αυτο¬ 
διοίκησης, με απόφαση του Γενικού Γραμματέα του Εθνι¬ 
κού Κέντρου Δημόσιας Διοίκησης και Αυτοδιοίκησης, με¬ 
τά από γνώμη της Εθνικής Επιτροπής Δια βίου Μάθησης, 
στ) για τους φορείς του σημείου α' της παραγράφου 6 
του άρθρου 2 του νόμου αυτού, με απόφαση του Υπουρ¬ 
γού Εθνικής Παιδείας και Θρησκευμάτων, μετά από γνώ¬ 
μη της Εθνικής Επιτροπής Δια βίου Μάθησης. 

2. Η σχετική απόφαση περιλαμβάνει τουλάχιστον τα 
εξής στοιχεία: 

α) το αντικείμενο του προγράμματος και το πιστοποιη¬ 
τικό στο οποίο καταλήγει, 

β) τη διάρθρωση και τη διάρκεια του προγράμματος, 
γ) τον αριθμό θέσεων εκπαιδευομένων, 
δ) το κόστος υλοποίησης και τις πηγές χρηματοδότη¬ 
σης του προγράμματος. 

3. Για την απόφαση έγκρισης ενός προγράμματος λαμ- 
βάνονται υπόψη, πέραν των αναφερόμενων στην προη¬ 
γούμενη παράγραφο στοιχείων, και ποιοτικά χαρακτηρι¬ 
στικά και ιδιαιτέρως το εκπαιδευτικό περιεχόμενο του 
προγράμματος, ο καινοτόμος χαρακτήρας του, η αντα¬ 
πόκρισή του στις τρέχουσες κοινωνικές και οικονομικές 


προτεραιότητες και στις ανάγκες της αγοράς εργασίας, 
η πιστοποίηση των εκπαιδευτών και εκπαιδευτικών που 
θα συμμετέχουν στο πρόγραμμα. Τα στοιχεία αυτά θα 
τεκμηριώνονται από τους φορείς παροχής υπηρεσιών δια 
βίου εκπαίδευσης και δια βίου κατάρτισης που θα υπο¬ 
βάλλουν προς έγκριση τα προγράμματα. 

4. Ειδικότερα για τα προγράμματα που υλοποιούν οι 
φορείςτηςπαραγράφου 4του άρθρου 2του νόμου αυτού 
ισχύουν τα οριζόμενα στο εκάστοτε ισχύον Ε.Σ.Δ.Ε.Κ.. 

Άρθρο 7 

Εισαγωγή εκπαιδευομένων 

1. Στα προγράμματα Δια βίου Εκπαίδευσης, η εγγραφή 
υποψηφίων είναι δυνατή εφόσον πληρούν τις προϋποθέ¬ 
σεις του άρθρου 2 του νόμου αυτού. Σε περίπτωση που ο 
αριθμός των ενδιαφερομένων είναι μεγαλύτερος από τον 
αριθμό των διαθέσιμων θέσεων, η επιλογή γίνεται κατόπιν 
αξιολόγησης των αιτήσεων, που διενεργείται με ευθύνη 
του επικεφαλής του φορέα παροχής υπηρεσιών δια βίου 
εκπαίδευσης. 

2. Με απόφαση του Υπουργού Εθνικής Παιδείας και 
Θρησκευμάτων, κατόπιν γνώμης της Εθνικής Επιτροπής 
Δια βίου Μάθησης, καθορίζονται τα κριτήρια για την αξιο¬ 
λόγηση των αιτήσεων καιτην επιλογή των υποψηφίων, κα¬ 
τά την παράγραφο 1 του άρθρου αυτού, καθώς και οι συ¬ 
ντελεστές βαρύτητας των κριτηρίων αυτών. 

3. Στα προγράμματα Δια βίου Κατάρτισης, η εισαγωγή 
των καταρτιζομένων γίνεται ως εξής: 

α) Γιατους φορείς της παραγράφου 3 του άρθρου 2 του 
νόμου αυτού, σύμφωνα με τα οριζόμενα στο θεσμικό 
πλαίσιο του Ο.Ε.Ε.Κ.. 

β) Γ ιατους φορείςτηςπαραγράφου 4του άρθρου 2του 
νόμου αυτού, σύμφωνα με τα οριζόμενα στο εκάστοτε 
ισχύον Ε.Σ.Δ.Ε.Κ.. 

Άρθρο 8 

Αξιολόγηση προγραμμάτων Δια βίου Εκπαίδευσης και 
Δια βίου Κατάρτισης 

1. Τα προγράμματα Δια βίου Εκπαίδευσης και Κατάρτι¬ 
σης υπόκεινται σε εσωτερική και εξωτερική αξιολόγηση 
ποιότητας. Για τα προγράμματα Δια βίου Εκπαίδευσης, 
συμπεριλαμβανομένων αυτών που υλοποιούν τα Ινστι¬ 
τούτα Δια βίου Εκπαίδευσης του άρθρου 9 του νόμου αυ¬ 
τού, η αξιολόγηση γίνεται κατά τις διατάξεις του νόμου 
αυτού. Για τα προγράμματα Δια βίου Κατάρτισης ειδικό¬ 
τερα, σε ό,τι αφορά τους φορείς της παραγράφου 3 του 
άρθρου 2 του νόμου αυτού η ευθύνη ανήκει στον Ο.Ε.Ε.Κ. 
ενώ ως προς τους φορείς της παραγράφου 4 του άρθρου 
2 του νόμου αυτού γίνεται σύμφωνα με το εκάστοτε 
ισχύον Σύστημα Πιστοποίησης Προγραμμάτων ή άλλως 
με το εκάστοτε ισχύον Ε.Σ.Δ.Ε.Κ.. 

2. Η εσωτερική αξιολόγηση διενεργείται σε ετήσια βά¬ 
ση υπό την ευθύνη του επικεφαλής του φορέα παροχής 
υπηρεσιών δια βίου εκπαίδευσης. Η εξωτερική αξιολόγη¬ 
ση διενεργείται περιοδικά, ανά τέσσερα έτη, από εξωτε¬ 
ρικό αξιολογητή, ο οποίος επιλέγεται κατόπιν ανοικτού 
διαγωνισμού. Την ευθύνη της εξωτερικής αξιολόγησης 
φέρει ο κατά τις κείμενες διατάξεις φορέας εποπτείας 
του φορέα παροχής υπηρεσιών δια βίου εκπαίδευσης. 

3. Κριτήρια για την αξιολόγηση μπορεί να είναι μεταξύ 
άλλων η ζήτηση για το συγκεκριμένο πρόγραμμα, το επί¬ 
πεδο γνώσεων, ο αριθμός των υποψηφίων εκπαιδευομέ- 
νων, η γνώμη εκπαιδευομένων και διδασκόντων για το πε- 

ριεχόμενο του προγράμματος και για τη διεξαγωγή του 
εκπαιδευτικού έργου, η γνώμη των αποφοίτων των προ¬ 
γραμμάτων για την αποτελεσματικότητά τους ως προς 
την ανάγκη ανανέωσης και εμπλουτισμού των γνώσεών 
τους, η γνώμη των φορέων απασχόλησης των αποφοίτων 
για την αποτελεσματικότητα των προγραμμάτων, οιερευ- 
νητικές και καινοτομικές δραστηριότητες που τυχόν 
έχουν αναπτυχθεί στα πλαίσια του προγράμματος, η απο¬ 
τελεσματικότητα των προγραμμάτων ως προς την παρο¬ 
χή εφοδίων που ανταποκρίνονται στις ανάγκες της αγο¬ 
ράς εργασίας κ.λπ.. 

4. Τα πορίσματα της εσωτερικής και εξωτερικής αξιο¬ 
λόγησης καταγράφονται σε αντίστοιχες εκθέσεις, οι 
οποίες υποβάλλονται στην Εθνική Επιτροπή Δια βίου Μά¬ 
θησης. 

5. Η εξωτερική αξιολόγηση μπορεί να οδηγήσει και στην 
οριστική διακοπή λειτουργίας ενός προγράμματος δια βί¬ 
ου εκπαίδευσης, με απόφαση του οργάνου έγκρισής του, 
μετά από πρόταση της Εθνικής Επιτροπής Δια βίου Μά¬ 
θησης. 

6. Οι λεπτομέρειες για την εφαρμογή των διατάξεων 
του άρθρου αυτού θα καθοριστούν με απόφαση του 
Υπουργού Εθνικής Παιδείας και Θρησκευμάτων, μετά 
από γνώμη της Εθνικής Επιτροπής Δια βίου Μάθησης του 
άρθρου 2 του νόμου αυτού. 

Άρθρο 9 

Ινστιτούτα Δια βίου Εκπαίδευσης 

1. Σε κάθε Ίδρυμα της ανώτατης εκπαίδευσης, Πανεπι¬ 
στήμιο και Τεχνολογικό Εκπαιδευτικό Ίδρυμα και 
Α.Σ.ΠΑΙ.Τ.Ε. είναι δυνατόν να ιδρύεται με κοινή απόφαση 
του Υπουργού Εθνικής Παιδείας και Θρησκευμάτων και 
Οικονομίας και Οικονομικών, κατόπιν σύμφωνης γνώμης 
της Συγκλήτου ή της Διοικούσας Επιτροπής του οικείου 
Πανεπιστημίου ή της Συνέλευσης ή της Διοικούσας Επι¬ 
τροπής του οικείου Τ. Ε. I. ή της Διοικούσας Επιτροπής της 
Α.Σ.ΠΑΙ.Τ.Ε., ένα Ινστιτούτο Δια βίου Εκπαίδευσης. Στην 
ανωτέρω ιδρυτική απόφαση για το κάθε Ινστιτούτο Δια βί¬ 
ου Εκπαίδευσης θα προσδιορίζονται και οι λεπτομέρειες 
για τη διοικητική υπαγωγή του στο οικείο Ίδρυμα, την 
εποπτεία, την οργάνωση, διοίκηση και λειτουργία του, 
σύμφωνα με τις διατάξεις του νόμου αυτού. Ειδικότερα, 
με την απόφαση αυτή καθορίζονται ιδίως: 

α) Οι ειδικότερες λεπτομέρειες σχετικά με την οργάνω¬ 
ση και έγκριση των προγραμμάτων και τις μεθόδους δι¬ 
δασκαλίας και πιστοποίησης γνώσεων. 

β) Οι προϋποθέσεις τυχόν αναγνώρισης και μεταφοράς 
διδακτικών ενοτήτων ή αντιστοίχισης συναφούς επαγ¬ 
γελματικής εμπειρίας. 

γ) Οι ειδικότερες λεπτομέρειες σχετικά με την επιλογή, 
οργάνωση και τη λειτουργία των διοικητικών και εκπαι¬ 
δευτικών οργάνων του Ινστιτούτου. 

δ) Οι ειδικότερες λεπτομέρειες σχετικά με την οικονο¬ 
μική διαχείριση των πόρων του Ινστιτούτου και τους προ¬ 
ϋπολογισμούς των προγραμμάτων που θα υλοποιεί. 

ε) Οι διαδικασίες διενέργειας της αξιολόγησης για την 
επιλογή των εκπαιδευομένων. 

στ) Οι λεπτομέρειες σχετικά με την οργάνωση τυχόν 
ερευνητικών, επιμορφωτικών και καινοτομικών δραστη- 
ριοτήτωντου Ινστιτούτου και την αξιοποίηση και διάδοση 
των αποτελεσμάτων των δραστηριοτήτων αυτών. 

ζ) Ο τρόπος χρηματοδότησης του Ινστιτούτου με ρητή 
αναφορά στους πόρους της παραγράφου 2 του άρθρου 


10 και στο βαθμό συμμετοχής καθενός από τους πόρους 
αυτούς στην αντιμετώπιση της δαπάνης. 

2. Τα Ινστιτούτα Δια βίου Εκπαίδευσης είναι αρμόδια, 
στα πλαίσια του νόμου αυτού, για την οργάνωση και λει¬ 
τουργία των προγραμμάτων Δια βίου Εκπαίδευσης των 
Πανεπιστημίων καιτωνΤ.Ε.Ι.. 

3. Οι διοικητικές και διαχειριστικές πράξεις των ιδρυμά¬ 
των ανώτατης εκπαίδευσης για τα Ινστιτούτα Δια βίου Εκ¬ 
παίδευσης υπόκεινται σε έλεγχο νομιμότητας του Υπουρ¬ 
γού Εθνικής Παιδείας και Θρησκευμάτων. 

Άρθρο 10 

Πόροι των Ινστιτούτων Δια βίου Εκπαίδευσης 

1. Οι δαπάνες συνολικής λειτουργίας των Ινστιτούτων 
Δια βίου Εκπαίδευσης καλύπτονται, μέχριτην31η Αυγού- 
στου 2007 από το Επιχειρησιακό Πρόγραμμα Εκπαίδευ¬ 
ση και Αρχική Επαγγελματική Κατάρτιση". Μετά την ημε¬ 
ρομηνία αυτή καλύπτονται από τον Τακτικό Προϋπολογι¬ 
σμό του οικείου Ιδρύματος, το οποίο επιχορηγείται για το 
σκοπό αυτόν από τον Τακτικό Προϋπολογισμό του 
ΥΠ.Ε.Π.Θ.. Οι επενδυτικές και αναπτυξιακές δαπάνες των 
Ινστιτούτων Δια βίου Εκπαίδευσης καλύπτονται από το 
Πρόγραμμα Δημοσίων Επενδύσεων (Π.Δ.Ε.) του οικείου 
Ιδρύματος. 

2. Όσες από τις ανωτέρω δαπάνες δεν καλύπτονται 
σύμφωνα με τα οριζόμενα στην παράγραφο 1 του άρθρου 
αυτού, μπορούν να καλύπτονται από τους ακόλουθους 
πόρους: 

α) Ετήσια πρόσθετη επιχορήγηση από τον Τακτικό Προ¬ 
ϋπολογισμό του οικείου ιδρύματος. 

β) Πόρους του Ειδικού Λογαριασμού του οικείου ιδρύ¬ 
ματος. 

γ) Χρηματοδοτήσεις από επιχειρησιακά ή άλλα προ¬ 
γράμματα που συγχρηματοδοτούνται από την Ευρωπαϊ¬ 
κή Ένωση, τα οποία αναλαμβάνει το οικείο ίδρυμα. 

δ) Έσοδα από παροχή υπηρεσιών δια βίου εκπαίδευ¬ 
σης, στα οποία περιλαμβάνεται και η συμμετοχή των εκ- 
παιδευομένων στην κάλυψη των λειτουργικών δαπανών 
όπως εκάστοτε ορίζεται με απόφαση του αρμόδιου ορ¬ 
γάνου διοίκησης του Ινστιτούτου. 

ε) Έσοδατου οικείου ιδρύματος απάτην ανάπτυξη, πα¬ 
ραγωγή και αξιοποίηση καινοτομικού εκπαιδευτικού και 
άλλου υλικού. 

στ) Έσοδα του οικείου ιδρύματος από εκπόνηση μελε¬ 
τών και εκτέλεση επιμορφωτικών έργων που αφορούν τη 
δια βίου εκπαίδευση. 

ζ) Ειδικές εισφορές και χρηματοδοτήσεις προς το οι¬ 
κείο ίδρυμα από φορείς του δημόσιου ή του ιδιωτικού το¬ 
μέα και από διεθνείς οργανισμούς, καθώς και δωρεές 
προς το οικείο ίδρυμα. 

η) Πρόσοδοι από περιουσιακά στοιχεία του οικείου 
ιδρύματος. 

Άρθρο 11 

Εξουσιοδοτικές και άλλες διατάξεις περί 
δια βίου μάθησης 

1. Το Ελληνικό Ανοικτό Πανεπιστήμιο μπορεί, κατ’ εξαί¬ 
ρεση, να οργανώνει και να υλοποιεί προγράμματα Δια βί¬ 
ου Εκπαίδευσης κατά τις διατάξεις του νόμου αυτού, χω¬ 
ρίς να ιδρύει Ινστιτούτο Δια βίου Εκπαίδευσης. Σε κάθε 
περίπτωση πάντως το Ελληνικό Ανοικτό Πανεπιστήμιο 
έχει τη δυνατότητα να προωθήσει την ίδρυση Ινστιτούτου 

Δια βίου Εκπαίδευσης κατά τις διατάξεις του νόμου αυ¬ 
τού. 

2. Τα λειτουργούντα στα Πανεπιστήμια και στα Τ.Ε.Ι. 
Προγράμματα Σπουδών Επιλογής (Π.Σ.Ε.) συνεχίζουν τη 
λειτουργία τους μέχρι το τέλος του ακαδημαϊκού έτους 
2005-2006, διεπόμενα από τις διατάξεις του άρθρου 1 του 
ν. 2752/1999. Για την ολοκλήρωση ή μη των σπουδών κά¬ 
θε φοιτητή στα Π.Σ.Ε., καθώς και για κάθε θέμα που σχε¬ 
τίζεται με τον τρόπο ολοκλήρωσης των σπουδών αυτών, 
συμπεριλαμβανομένων των απαιτούμενων προϋποθέσε¬ 
ων για τη λήψη πτυχίου, αποφασίζουντα αρμόδια όργανα 
των Πανεπιστημίων καιτωνΤ.Ε.Ι.. 

3. Στους φοιτητές των εν λόγω Π.Σ.Ε. που, σύμφωνα με 
το εδάφιο β'της παραγράφου 2 του άρθρου αυτού, δεν 
ολοκληρώσουντις σπουδές τους μέχρι το τέλος του ακα¬ 
δημαϊκού έτους 2005-2006, χορηγείται βεβαίωση σπου¬ 
δών, σύ μφωνα με τα προβλεπόμενα στο εδάφιο α' της πα¬ 
ραγράφου 17 του άρθρου 1 του ν. 2752/1999, με την 
οποία βεβαιώνεται η επιτυχής παρακολούθηση όλων των 
μαθημάτων στα οποία εξετάστηκαν επιτυχώς. 

4. Σε συγχρηματοδοτούμενα προγράμματα Δια βίου 
Εκπαίδευσης και σε συγχρηματοδοτούμενα προγράμμα¬ 
τα δια βίου κατάρτισης, εκτός των φορέωντων παραγρά¬ 
φων 4 και 6β του άρθρου 2, για τους οποίους ισχύει ό,τι 
ορίζεται στο εκάστοτε ισχύον Ε.Σ.Δ.Ε.Κ., τα οποία υλο¬ 
ποιούνται σε οποιονδήποτε φορέα παροχής τέτοιων υπη¬ 
ρεσιών, κατά τις διατάξεις του νόμου αυτού, το ύψος της 
ωριαίας πρόσθετης αμοιβής των μελών Δ.Ε.Π. Πανεπι- 
στημίωνή Ε.Π. Τ.Ε.Ι. και της αποζημίωσης των λοιπών κα¬ 
τηγοριών προσωπικού, που υπηρετεί ήδη στους φορείς 
παροχής υπηρεσιών δια βίου εκπαίδευσης και κατάρτι¬ 
σης, για την παροχή εκπαιδευτικού, ερευνητικού ή διοι¬ 
κητικού έργου, καθορίζεται με κοινή απόφαση των 
Υπουργών Εθνικής Παιδείας και Θρησκευμάτων και Οικο¬ 
νομίας και Οικονομικών. Με την ίδια απόφαση καθορίζε¬ 
ται και το ανώτατο όριο της αμοιβής των συμβασιούχων 
που διδάσκουν στα προγράμματα αυτά. 

5. Σε αυτοχρηματοδοτούμενα προγράμματα Δια βίου 
Εκπαίδευσης και σε αυτοχρηματοδοτούμενα προγράμ¬ 
ματα δια βίου κατάρτισης, τα οποία υλοποιούνται σε οποι- 
ονδήποτε φορέα παροχής τέτοιων υπηρεσιών, κατά τις 
διατάξεις του νόμου αυτού, το ύψος της ωριαίας πρόσθε- 
τηςαμοιβήςτωνμελώνΔ.Ε.Π.Π ανεπ ιστημίωνήΕ.Π.Τ.Ε.Ι. 
και της αποζημίωσης των λοιπών κατηγοριών προσωπι¬ 
κού, που υπηρετεί ήδη στους φορείς παροχής υπηρεσιών 
δια βίου εκπαίδευσης και κατάρτισης, για την παροχή εκ¬ 
παιδευτικού, ερευνητικού ή διοικητικού έργου, καθορίζε¬ 
ται με κοινή απόφαση των Υπουργών Εθνικής Παιδείας 
και θρησκευμάτων και Οικονομίας και Οικονομικών. Με 
την ίδια απόφαση καθορίζεται και το ανώτατο όριο της 
αμοιβής των συμβασιούχων που διδάσκουν στα προ¬ 
γράμματα αυτά. 

6. Με απόφαση του Υπουργού Εθνικής Παιδείας και 
θρησκευμάτων ή με κοινή απόφαση του Υπουργού Εθνι¬ 
κής Παιδείας και θρησκευμάτων καιτου κατά περίπτωση 
αρμόδιου Υπουργού, κατόπιν γνώμης της Εθνικής Επι¬ 
τροπής Δια βίου Μάθησης, μπορούν να ορίζονται και άλ¬ 
λοι φορείς παροχής δια βίου εκπαίδευσης, πέραν των 
προβλεπομένων στο άρθρο 2 του νόμου αυτού, οι οποίοι 
θα υλοποιούν προγράμματα κατά τις διατάξεις του νόμου 
αυτού. Οι φορείς των παραγράφων 4 και 6β του άρθρου 2 
ορίζονται με απόφαση του Υπουργού Απασχόλησης και 


Κοινωνικής Προστασίας, σύμφωνα με το εκάστοτε ισχύον 
θεσμικό πλαίσιο Πιστοποίησης φορέων. 

7. Με κοινή απόφαση του Υπουργού Εθνικής Παιδείας 
και θρησκευμάτων, του Υπουργού Εσωτερικών, Δημό¬ 
σιας Διοίκησης και Αποκέντρωσης και του Υπουργού 
Απασχόλησης και Κοινωνικής Προστασίας, κατόπιν γνώ¬ 
μης της Εθνικής Επιτροπής Δια βίου Μάθησης, μπορούν 
να συστήνονται Περιφερειακές Επιτροπές Δια βίου Μά¬ 
θησης, σε διοικητικό επίπεδο περιφέρειας, υπό την προε¬ 
δρία του Γενικού Γραμματέα της οικείας περιφέρειας με 
σκοπό το συντονισμό των δράσεων δια βίου μάθησης σε 
περιφερειακό επίπεδο. Στις επιτροπές αυτές μετέχουν 
εκπρόσωποι των Υπουργείων Εθνικής Παιδείας και θρη¬ 
σκευμάτων, Απασχόλησης και Κοινωνικής Προστασίας, 
εκπρόσωποι οργανισμών τοπικής αυτοδιοίκησης α' και β' 
βαθμού που ανήκουν στην οικεία περιφέρεια, εκπρόσω¬ 
ποι της τοπικής εκπαιδευτικής κοινότητας, και εκπρόσω¬ 
ποι των κοινωνικών φορέων που μετέχουν στην Οικονομι¬ 
κή και Κοινωνική Επιτροπή. Με την ίδια απόφαση ορίζο¬ 
νται οι λεπτομέρειες οργάνωσης και λειτουργίας αυτών 
των Περιφερειακών Επιτροπών. 

8. Κάθε άλλη αναγκαία λεπτομέρεια για την εφαρμογή 
του νόμου αυτού, εφόσον δεν προκαλεί δαπάνη, ρυθμίζε¬ 
ται με απόφαση του Υπουργού Εθνικής Παιδείας και θρη¬ 
σκευμάτων και εάν προκαλεί δαπάνη με κοινή απόφαση 
του Υπουργού Εθνικής Παιδείας και θρησκευμάτων και 
του Υπουργού Οικονομίας και Οικονομικών. Ειδικότερα 
όμως, σε ό,τι αφορά τους φορείς των παραγράφων 4 και 
6βτου άρθρου 2 επιφυλασσομένωντων ειδικών ρυθμίσε¬ 
ων του παρόντος νόμου, κάθε άλλη αναγκαία λεπτομέ¬ 
ρεια για την εφαρμογή του νόμου αυτού, εφόσον δεν προ¬ 
καλεί δαπάνη, ρυθμίζεται με απόφαση του Υπουργού 
Απασχόλησης και Κοινωνικής Προστασίας και εάν προ¬ 
καλεί δαπάνη με κοινή απόφαση του Υπουργού Απασχό¬ 
λησης και Κοινωνικής Προστασίας καιτου Υπουργού Οι¬ 
κονομίας και Οικονομικών. 

ΚΕΦΑΛΑΙΟ Β' 

ΛΟΙΠΕΣ ΔΙΑΤΑΞΕΙΣ 

Άρθρο 12 

Θέματα επαγγελματικής εκπαίδευσης και κατάρτισης 

1. Η παράγραφος 5 του άρθρου 7του ν. 2009/1992 (ΦΕΚ 
18 Α'), όπως τροποποιήθηκε και αντικαταστάθηκε με το 
άρθρο 5 του ν. 2909/2001 (ΦΕΚ 90 Α') αντικαθίσταται ως 
εξής: 

"5. Η θητεία του προέδρου, του αντιπροέδρου και των 
μελώντουΔ.Σ.του Ο.Ε.Ε.Κ. είναι τριετής. Ειδικά κατά την 
πρώτη εφαρμογή της παρούσας, η θητεία του προέδρου 
και του αντιπροέδρου παρατείνεται έως την ημερομηνία 
λήξης της θητείας των μελών του Δ.Σ. του Ο.Ε.Ε.Κ., που 
συγκροτήθηκε με τη με αριθμό Α/14435/25.8.2004 από¬ 
φαση της Υπουργού Εθνικής Παιδείας και θρησκευμά¬ 
των (ΦΕΚ 201 Α'), η οποία είναι η 30.8.2007." 

2. Οι προδιαγραφές και τα προγράμματα των ειδικοτή¬ 
των "ΑΓΙΟΓΡΑΦΟΣ ΒΥΖΑΝΤΙΝΩΝ ΕΙΚΟΝΩΝ & ΤΟΙΧΟ¬ 
ΓΡΑΦΙΩΝ", "ΓΡΑΦΙΣΤΑΣ ΕΝΤΥΠΩΝ & ΗΛΕΚΤΡΟΝΙΚΩΝ 
ΜΕΣΩΝ", "ΔΗΜΟΣΙΟΓΡΑΦΙΑΣ: ΣΥΝΤΑΚΤΕΣ & ΡΕΠΟΡ- 
ΤΕΡΣ", "ΔΙΑΣΩΣΤΗΣ - ΠΛΗΡΩΜΑ ΑΣΘΕΝΟΦΟΡΟΥ", "ΔΙ¬ 
ΟΙΚΗΤΙΚΟ ΚΑΙ ΛΟΓΙΣΤΙΚΟ ΣΤΕΛΕΧΟΣ ΜΙΚΡΟΜΕΣΑΙΩΝ 
ΕΠΙΧΕΙΡΗΣΕΩΝ", "ΔΙΟΙΚΗΤΙΚΟ ΚΑΙ ΟΙΚΟΝΟΜΙΚΟ ΣΤΕ¬ 
ΛΕΧΟΣ ΕΠΙΧΕΙΡΗΣΕΩΝ", "ΕΙΔΙΚΟΣ ΔΑΣΙΚΗΣ ΠΡΟΣΤΑ¬ 
ΣΙΑΣ", "ΕΙΔΙΚΟΣ ΔΙΑΧΕΙΡΙΣΗΣ ΤΟΥΡΙΣΤΙΚΩΝ ΕΚΔΗΛΩΣΕ- 

ΩΝ", "ΕΙΔΙΚΟΣ ΕΜΠΟΡΙΚΩΝ ΕΠΙΧΕΙΡΗΣΕΩΝ", "ΕΙΔΙΚΟΣ 
ΕΦΑΡΜΟΓΩΝ ΔΙΑΙΤΗΤΙΚΗΣ", "ΕΙΔΙΚΟΣ ΕΦΑΡΜΟΓΩΝ 
ΠΛΗΡΟΦΟΡΙΚΗΣ", "ΕΙΔΙΚΟΣ ΕΦΑΡΜΟΓΩΝ ΠΛΗΡΟΦΟ¬ 
ΡΙΚΗΣ ΔΙΚΤΥΩΝ & ΑΥΤΟΜΑΤΙΣΜΟΥ ΓΡΑΦΕΙΟΥ", "ΕΙΔΙ¬ 
ΚΟΣ ΚΙΝΗΣΙΟΘΕΡΑΠΕΙΑΣ", "ΕΙΔΙΚΟΣ ΜΑΓΕΙΡΙΚΗΣ ΤΕ¬ 
ΧΝΗΣ", "ΕΙΔΙΚΟΣ ΠΩΛΗΣΕΩΝ", "ΕΙΔΙΚΟΣ ΧΡΗΜΑΤΙΣΤΗ¬ 
ΡΙΑΚΩΝ ΕΡΓΑΣΙΩΝ", "ΕΙΚΟΝΟΓΡΑΦΟΣ - ΣΚΙΤΣΟΓΡΑ- 
ΦΟΣ", "ΕΠΑΓΓΕΛΜΑΤΙΚΟ ΜΑΚΙΓΙΑΖ", "ΗΧΟΛΗΠΤΗΣ", 
"ΝΟΣΗΛΕΥΤΙΚΗΣ ΤΡΑΥΜΑΤΟΛΟΓΙΑΣ", "ΠΡΟΠΟΝΗΤΗΣ 
ΑΘΛΗΜΑΤΟΣ", "ΣΤΑΤΙΣΤΙΚΗΣ ΕΡΕΥΝΑΣ ΑΓΟΡΑΣ ΚΑΙ ΔΗ¬ 
ΜΟΣΚΟΠΗΣΕΩΝ", "ΣΤΕΛΕΧΟΣ ΤΡΑΠΕΖΙΚΩΝ ΕΡΓΑ¬ 
ΣΙΩΝ", "ΣΤΕΛΕΧΟΣ ΥΠΗΡΕΣΙΩΝ ΑΣΦΑΛΕΙΑΣ", "ΤΕΧΝΙ¬ 
ΚΟΣ ΑΡΤΟΠΟΙΙΑΣ - ΖΑΧΑΡΟΠΛΑΣΤΙΚΗΣ", "ΤΕΧΝΙΚΟΣ 
ΔΙΑΧΕΙΡΙΣΗΣ ΣΥΣΤΗΜΑΤΩΝ ΚΑΙ ΠΑΡΟΧΗΣ ΥΠΗΡΕΣΙΩΝ 
ΙΝΤΒΑΝΕΤ - ΙΝΤΕΡΝΕΤ", "ΤΕΧΝΙΚΟΣ ΔΙΚΤΥΩΝ", "ΤΕΧΝΙ¬ 
ΚΟΣ ΔΟΜΙΚΩΝ ΕΡΓΩΝ", "ΤΕΧΝΙΚΟΣ ΕΦΑΡΜΟΓΩΝ ΙΑ¬ 
ΤΡΙΚΗΣ ΠΛΗΡΟΦΟΡΙΚΗΣ", "ΤΕΧΝΙΚΟΣ ΕΦΑΡΜΟΓΩΝ 
ΠΛΗΡΟΦΟΡΙΚΗΣ, ΔΙΚΤΥΩΝ ΚΑΙ ΑΥΤΟΜΑΤΙΣΜΟΥ ΓΡΑ¬ 
ΦΕΙΟΥ", "ΤΕΧΝΙΚΟΣ ΕΦΑΡΜΟΓΩΝ ΠΛΗΡΟΦΟΡΙΚΗΣ ΜΕ 
ΠΟΛΥΜΕΣΑ", "ΤΕΧΝΙΚΟΣ ΗΛΕΚΤΡΟΛΟΓΟΣ ΗΛΕΚΤΡΙ¬ 
ΚΩΝ ΕΓΚΑΤΑΣΤΑΣΕΩΝ", "ΤΕΧΝΙΚΟΣ ΗΛΕΚΤΡΟΛΟΓΟΣ 
ΒΙΟΜΗΧΑΝΙΚΩΝ ΕΦΑΡΜΟΓΩΝ", "ΤΕΧΝΙΚΟΣ Η/Υ ΕΠΙ¬ 
ΚΟΙΝΩΝΙΩΝ & ΔΙΚΤΥΩΝ", "ΤΕΧΝΙΚΟΣ Η/Υ ΚΑΙ ΗΛΕΚΤΡΟ¬ 
ΝΙΚΩΝ ΜΗΧΑΝΩΝ ΓΡΑΦΕΙΟΥ", "ΤΕΧΝΙΚΟΣ ΚΙΝΗΤΗΣ ΤΗ¬ 
ΛΕΦΩΝΙΑΣ ΚΑΙ ΤΗΛΕΠΙΚΟΙΝΩΝΙΩΝ", "ΤΕΧΝΙΚΟΣ ΚΙΝΗ¬ 
ΤΗΣ ΤΗΛΕΦΩΝΙΑΣ ΚΑΙ ΣΥΣΤΗΜΑΤΩΝ ΕΠΙΚΟΙΝΩΝΙΑΣ", 
"ΤΕΧΝΙΚΟΣ ΜΑΓΕΙΡΙΚΗΣ ΤΕΧΝΗΣ", "ΤΕΧΝΙΚΟΣ ΜΗΧΑ¬ 
ΝΩΝ ΘΑΛΑΣΣΗΣ & ΣΚΑΦΩΝ ΑΝΑΨΥΧΗΣ", "ΤΕΧΝΙΚΟΣ 
ΣΥΝΤΗΡΗΣΗΣ ΒΙΒΛΙΑΚΟΥ & ΑΡΧΕΙΑΚΟΥ ΥΛΙΚΟΥ", "ΤΕ¬ 
ΧΝΙΚΟΣ ΤΕΧΝΟΛΟΓΙΑΣ ΙΝΤΕΡΝΕΤ", "ΤΕΧΝΙΚΟΣ ΡΑΔΙΟ¬ 
ΤΗΛΕΟΠΤΙΚΩΝ ΚΑΙ ΗΛΕΚΤΡΟΑΚΟΥΣΤΙΚΩΝ ΔΙΑΤΑΞΕ¬ 
ΩΝ", "ΤΕΧΝΙΚΟΣ ΤΟΠΟΓΡΑΦΙΚΩΝ ΕΦΑΡΜΟΓΩΝ", "ΤΕ¬ 
ΧΝΙΚΟΣ ΦΑΡΜΑΚΩΝ, ΚΑΛΛΥΝΤΙΚΩΝ & ΠΑΡΕΜΦΕΡΩΝ 
ΠΡΟΪΟΝΤΩΝ", "ΤΕΧΝΙΚΟΣ ΧΕΙΡΟΠΟΙΗΤΗΣ ΚΕΡΑΜΙ¬ 
ΚΗΣ", "ΤΕΧΝΙΤΗΣ ΕΓΚΑΤΑΣΤΑΣΕΩΝ ΥΔΡΕΥΣΗΣ ΑΠΟΧΕ¬ 
ΤΕΥΣΗΣ" (ΕΠΙΠΕΔΟ 1) και ΥΠΕΥΘΥΝΟΣ ΠΡΟΜΗΘΕΙΩΝ 
ΚΑΙ ΔΙΑΧΕΙΡΙΣΗΣ ΑΠΟΘΗΚΗΣ" επιπέδου μεταδευτερο- 
βάθμιας επαγγελματικής κατάρτισης, καθώς και οι προ¬ 
διαγραφές και τα προγράμματα των ειδικοτήτων "ΒΟΗ¬ 
ΘΟΣ ΜΑΓΕΙΡΙΚΗΣ ΤΕΧΝΗΣ" και "ΞΥΛΟΓΛΥΠΤΗΣ" επαγ¬ 
γελματικής κατάρτισης επιπέδου 1, που η λειτουργία 
τους ξεκίνησε σε Ι.Ε.Κ. του Ο.Α.Ε.Δ. και σε Ι.Ε.Κ. της εται¬ 
ρείας με την επωνυμία "Επαγγελματική Κατάρτιση Α.Ε." 
έως και 28.2.2005, εγκρίνονται από το χρόνο έναρξης αυ¬ 
τής. 

3. Απόφοιτοι επιπέδου μεταδευτεροβάθμιας επαγγελ¬ 
ματικής κατάρτισης και επαγγελματικής κατάρτισης επι¬ 
πέδου 1 των Ι.Ε.Κ. του Ο.Α.Ε.Δ. και της εταιρείας με την 
επωνυμία "Επαγγελματική Κατάρτιση Α.Ε." στις ειδικότη¬ 
τες της προηγούμενης παραγράφου, νομίμως συμμετεί¬ 
χαν στις εξετάσεις πιστοποίησης της επαγγελματικής κα¬ 
τάρτισης των ειδικοτήτων αυτών έως και την εξεταστική 
περίοδο πιστοποίησης του Ο.Ε.Ε.Κ. Νοεμβρίου - Δεκεμ¬ 
βρίου 2004. 

4. Οι Βεβαιώσεις Επαγγελματικής Κατάρτισης (Β.Ε.Κ.) 
των αποφοίτων των Ι.Ε.Κ. της εταιρείας με την επωνυμία 
"Επαγγελματική Κατάρτιση Α.Ε." θεωρούνται από τον 
Ο.Α.Ε.Δ.. 

5. Με κοινή απόφαση των Υπουργών Εθνικής Παιδείας 
και Θρησκευμάτων και Απασχόλησης και Κοινωνικής 
Προστασίας, ρυθμίζονται θέματα που αφορούν στοντρό- 
πο, στη διαδικασία και στα κριτήρια, με τα οποία προσ¬ 
διορίζεται γεωγραφικά η λειτουργία εγκεκριμένων προ¬ 


γραμμάτων ειδικοτήτων κατάρτισης στα Ι.Ε.Κ. της εται¬ 
ρείας με την επωνυμία "Επαγγελματική Κατάρτιση Α.Ε.", 
καθώς και κάθε άλλη σχετική, με το ανωτέρω θέμα, λε¬ 
πτομέρεια. 

Άρθρο 13 

Ίδρυση παραρτήματος Ι.Ε.Κ. 
εντός της εδαφικής περιοχής του Αγίου Όρους 

1. Με απόφαση των Υπουργών Εθνικής Παιδείας και 
Θρησκευμάτων και Οικονομίας και Οικονομικών, ύστερα 
από εισήγηση του Δ.Σ. του Ο.Ε.Ε.Κ., επιτρέπεται η ίδρυ¬ 
ση και εγκατάσταση Παραρτήματος του Ινστιτούτου 
Επαγγελματικής Κατάρτισης (Ι.Ε.Κ.) "Πολιτιστικό Θεσσα¬ 
λονίκης" εντός της εδαφικής περιοχής του Αγίου Όρους, 
με την επιφύλαξη των διατάξεων του Καταστατικού Χάρ¬ 
του του Αγίου Όρους (Κ.Χ.Α.Ο.) καιτουν.δ. 10/26.9.1926 
που κύρωσε τον Κ.Χ.Α.Ο.. 

2. Ως προς την οργάνωση, τη λειτουργία, τον καθορι¬ 
σμό του ύψους, τον τρόπο και τη διαδικασία καταβολής 
των δαπανών λειτουργίας του Παραρτήματος του Ινστι¬ 
τούτου Επαγγελματικής Κατάρτισης "Πολιτιστικό Θεσσα¬ 
λονίκης" εντός της εδαφικής περιοχής του Αγίου Όρους, 
εφαρμόζονται οι εκάστοτε ισχύουσες διατάξεις που διέ- 
πουν, ως προς τα παραπάνω θέματα και τα δικαιώματα, 
τα λοιπά δημόσια Ι.Ε.Κ. αρμοδιότητας ΥΠ.Ε. Π.Θ., εφόσον 
αυτές δεν προσκρούουν στο ειδικό νομικό καθεστώς του 
Αγίου Όρους, όπως αυτό αναγνωρίζεται από τον Κατα¬ 
στατικό Χάρτη του Αγίου Όρους (Κ.Χ.Α.Ο.) και το ν.δ. 
10/26.9.1926. Με κανονιστικές διατάξεις, που ψηφίζει η 
Δισενιαύσιος Ιερά Σύναξη, κατά το άρθρο 6 του ν.δ. 
10/26.9.1926 που κύρωσε τον Κ.Χ.Α.Ο. και οι οποίες επι¬ 
κυρώνονται με απόφαση του Υπουργού Εθνικής Παιδείας 
και Θρησκευμάτων, ρυθμίζονται τα κατωτέρω θέματα 
που αφορούν: 

α) Στην έναρξη και λήξη των εκπαιδευτικών εξαμήνων, 
στη διάρκεια των προγραμμάτων κατάρτισης, στον καθο¬ 
ρισμό, λειτουργία, μετατροπή, συγχώνευση και κατάργη¬ 
ση ειδικοτήτων και μαθημάτων, στους όρους, στις προϋ¬ 
ποθέσεις και τη διαδικασία εγγραφών, μετεγγραφών, 
φοίτησης και εξετάσεων, στο ύψος, τον τρόπο και τη δια¬ 
δικασία καθορισμού των προϋποθέσεων καταβολής ή μη 
των εξετάστρων και των διδάκτρων, των παράβολων, των 
τελών και των δικαιωμάτων υπέρ του Ο.Ε.Ε.Κ. για τη χο¬ 
ρήγηση διπλωμάτων επαγγελματικής κατάρτισης, καθώς 
και στον τύπο των παρεχόμενων τίτλων. Για τα οικονομικά 
θέματα της περίπτωσης αυτής, η επικύρωση γίνεται με 
κοινή απόφαση του Υπουργού Οικονομίας και Οικονομι¬ 
κών και του Υπουργού Εθνικής Παιδείας και Θρησκευμά¬ 
των, μετά από γνώμη του Διοικητικού Συμβουλίου του Ορ¬ 
γανισμού Επαγγελματικής Εκπαίδευσης και Κατάρτισης. 

β) Στη διοικητική διάρθρωση του Παραρτήματος, στις 
προϋποθέσεις, τη διαδικασία και τον τρόπο επιλογής και 
τοποθέτησης του Αναπληρωτή Διευθυντή, του διοικητι¬ 
κού, βοηθητικού και λοιπού πάσης φύσεως προσωπικού 
του Παραρτήματος αυτού, στον τρόπο, στη διαδικασία 
και στις προϋποθέσεις επιλογής εκπαιδευτών και εκπαι- 
δευομένων σε αυτό, στα καθήκοντα και στις υποχρεώσεις 
των εκπαιδευτών, των εκπαιδευομένων και του προσωπι¬ 
κού αυτού, στις κυρώσεις και στα όργανα επιβολής πει¬ 
θαρχικών ποινών σε αυτούς, στα ζητήματα εσωτερικής 
οργάνωσης, λειτουργίας και τάξης και διαβίωσης, νη¬ 
στειών, πνευματικής καλλιέργειας, εισόδου εντύπων πέ¬ 
ραν των προοριζομένων για την παροχή κατάρτισης, επί- 

σκέψης σε Ιερές Μονές, ημερολογίου κατάρτισης και 
ημερολογίου των εορτών, ημερολογίου αργιών, εποπτεί- 
αςτου Παραρτήματος, στα της σύστασης και συγκρότη¬ 
σης αρμόδιας Εφορείας για την άσκηση εποπτείας υπό 
της ιερός Κοινότητας επί του Παραρτήματος, στα τηρού¬ 
μενα βιβλία. 

γ) Καθώς και άλλο ειδικότερο, τεχνικό ή λεπτομερειακό 
θέμα συναφές μετά ανωτέρω. 

3. Για την κάλυψη των εξόδων σίτισης του κάθε είδους 
και σχέσης προσωπικού του Παραρτήματος, καθώς και 
των καταρτιζομένων στο Παράρτημα της προηγούμενης 
παραγράφου, ως και των λοιπών λειτουργικών εξόδων 
του οικοτροφείου του Παραρτήματος, καθιερώνεται ετή¬ 
σια επιχορήγηση του Ελληνικού Δημοσίου, δια του 
Υπουργείου Εθνικής Παιδείας και Θρησκευμάτων, προς 
την Ιερά Κοινότητα του Αγίου Όρους, η διαδικασία και το 
ύψος της οποίας καθορίζεται, ύστερα από εισήγηση της 
Ιερός Κοινότητας, με απόφαση του Υπουργού Εθνικής 
Παιδείας και Θρησκευμάτων και του Υπουργού Οικονο¬ 
μίας και Οικονομικών. 

4. Η περίπτωση β' της παραγράφου 11 του άρθρου 6 
του ν. 2909/2001 (ΦΕΚ 90 Α') αντικαθίσταται ως ακολού¬ 
θως: 

"β) Επιτρέπεται στην Ο.Σ.Κ. Α.Ε.: ί) η κατά οποιονδήπο- 
τε νόμιμο τρόπο απόκτηση, με έγκριση του Υπουργού 
Εθνικής Παιδείας και Θρησκευμάτων, ακινήτων για εκτέ¬ 
λεση των έργων που αναφέρονται στους σκοπούς του και 
ειδικότερα στην παράγραφο 3 του άρθρου 3 του π.δ. 
414/1998 (ΦΕΚ 291 Α'), ϋ) η ανέγερση, κατά παρέκκλιση 
των ισχυουσών διατάξεων, σχολικών κτιρίων και γενικό¬ 
τερα η εκτέλεση έργων για επίτευξη των σκοπών του Ορ¬ 
γανισμού, όπως αυτοί ορίζονται στο καταστατικό του και 
όπως αυτό ισχύει κάθε φορά, επί οικοπέδων ή γηπέδων, 
τα οποία ευρίσκονται στην αλλοδαπή και ανήκουν κατά 
κυριότητα στο Ελληνικό Δημόσιο, εφόσον η χρήση τους 
έχει παραχωρηθεί για την ανωτέρω αιτία στον Ο.Σ.Κ. Α.Ε., 
ίίί) κατά παρέκκλιση των εκάστοτε ισχυουσών διατάξεων, 
η ανέγερση, ανακατασκευή, ανακαίνιση και συντήρηση 
των διδακτηρίων και λοιπών εγκαταστάσεων της Αθωνιά- 
δος Εκκλησιαστικής Ακαδημίας, του Παραρτήματος του 
Ινστιτούτου Επαγγελματικής Κατάρτισης (Ι.Ε.Κ.) "Πολιτι¬ 
στικό Θεσσαλονίκης" και του Οικοτροφείου τούτου στο 
Άγιον Όρος, σε κτίρια ή οικόπεδα του Αγίου Όρους, επι- 
φυλασσομένωντων διατάξεωντου Καταστατικού Χάρτου 
του Αγίου Όρους (Κ.Χ.Α.Ο.) και του ν.δ. 10/26.9.1926 που 
κύρωσε τον Κ.Χ.Α.Ο. και των διατάξεωντου άρθρου 9 του 
ν. 1198/1981, ίν) η εκτέλεση, ύστερα από ανάθεση του 
Συμβουλίου του οικείου Τ.Ε.Ι., έργων διευθύνουσας υπη¬ 
ρεσίας για Τ. Ε. I. που δεν διαθέτουν δική τους τεχνική υπη¬ 
ρεσία." 

Άρθρο 14 

Θέματα Πανεπιστημίων και διαχείρισης προγραμμάτων 

1. Με απόφαση του Υπουργού Εθνικής Παιδείας και 
Θρησκευμάτων, που εκδίδεται κατόπιν σύμφωνης γνώ- 
μηςτου Εθνικού και Καποδιστριακού Πανεπιστημίου Αθη¬ 
νών, είναι δυνατή η ανέγερση σχολικών κτιρίων, σε χώ¬ 
ρους ιδιοκτησίας του Πανεπιστημίου που παραχωρού- 
νται κατά χρήση άνευ ανταλλάγματος, γιατις ανάγκες της 
πρωτοβάθμιας και δευτεροβάθμιας εκπαίδευσης. Τα έρ¬ 
γα εντάσσονται στο οικονομικό και τεχνικό πρόγραμμα 
της Ο.Σ.Κ. Α.Ε. για το Νομό Αττικής. Με την ίδια απόφαση 


ρυθμίζονται θέματα που αφορούντους όρους χρήσης και 
φορείς διαχείρισης των συγκεκριμένων σχολικών κτι¬ 
ρίων. 

2. Η παράγραφος 23 του άρθρου 2 του ν. 2621/1998, 
όπως τροποποιήθηκε από την παράγραφο 9 του άρθρου 
1 του ν. 2942/2001 και την παράγραφο 40 του άρθρου 13 
του ν. 3149/2003, αντικαθίσταται ως εξής: 

"23. Στις εξαιρέσεις της παραγράφου 5 του άρθρου 6 
του ν. 2527/1997 καιτης Πράξης Υπουργικού Συμβουλίου 
55/1998, όπως ισχύει, περιλαμβάνονται και οι συμβάσεις 
μίσθωσης έργου του προσωπικού που απασχολείται για 
την εκτέλεση έργων από τα Πανεπιστήμια και τα Τ. Ε. I., την 
Ακαδημία Αθηνών, το Παιδαγωγικό Ινστιτούτο, τα ερευ¬ 
νητικά κέντρα και ινστιτούτα, συμπεριλαμβανομένων αυ¬ 
τών της Γ.Γ.Ε.Τ., τον Ειδικό Λογαριασμό του Υπουργείου 
Εθνικής Παιδείας και Θρησκευμάτων, το Κέντρο Εκπαι¬ 
δευτικής Έρευνας, τον Οργανισμό Επιμόρφωσης Εκπαι¬ 
δευτικών, την Ανωτάτη Σχολή Παιδαγωγικής και Τεχνολο¬ 
γικής Εκπαίδευσης και το Ινστιτούτο Διαρκούς Εκπαίδευ¬ 
σης Ενηλίκων, στο πλαίσιο συγκεκριμένου 
επιδοτούμενου, συγχρηματοδοτούμενου ή αυτοχρημα- 
τοδοτούμενου προγράμματος." 

3. Το τελευταίο εδάφιο της παραγράφου 3 του άρθρου 
21 του ν. 2190/1994, που προστέθηκε με την παράγραφο 
4του άρθρου 11 του ν. 2640/1998 (ΦΕΚ206 Α'), αντικαθί¬ 
σταται ως εξής: "Το διοικητικό και λοιπό προσωπικό, πλην 
του προσωπικού κατηγορίας ΥΕ, το οποίο απαιτείται για 
την εκτέλεση προγραμμάτων που χρηματοδοτούνται μέ¬ 
σω των ειδικών λογαριασμών των Α.Ε.Ι. - Τ.Ε.Ι., Κέντρων 
και Ινστιτούτων που εποπτεύονται από το Υπουργείο 
Εθνικής Παιδείας και Θρησκευμάτων, προσλαμβάνεται 
κατ’ ανάλογη εφαρμογή του τρίτου εδαφίου της παρ. 3 
του άρθρου 1 του ν. 2527/1997." 

4. Οιπροβλεπόμενες, στο πλαίσιο υλοποίησης συγχρη- 
ματοδοτούμενων από το Κοινοτικό Πλαίσιο Στήριξης έρ¬ 
γων, Επιτροπές και Ομάδες Εργασίας με τη συμμετοχή 
δημοσίων υπαλλήλων και Λειτουργών, που εκτελούνται 
από τον Ειδικό Λογαριασμό του Υπουργείου Εθνικής Παι¬ 
δείας και Θρησκευμάτων εξακολουθούν να συ-γκροτού- 
νται με απόφαση του Υπουργού Εθνικής Παιδείας και 
Θρησκευμάτων. 

Με κοινή απόφαση των Υπουργών Οικονομίας και Οικο¬ 
νομικών και Εθνικής Παιδείας και Θρησκευμάτων καθορί¬ 
ζονται εφεξής οι αποζημιώσεις των μελών των ανωτέρω 
συλλογικών οργάνων. 

5. α. Το δεύτερο εδάφιο της παρ. 12 του άρθρου 6 του ν. 
3255/2004 αντικαθίσταται ως εξής: 

"Για τα σχολικά έτη 2004-2005 και 2005-2006 οι δαπάνες 
του Προγράμματος Π.Δ.Σ. θα βαρύνουντον Ειδικό Λογα¬ 
ριασμό του Υπουργείου Εθνικής Παιδείας και Θρησκευ¬ 
μάτων, ο οποίος μπορεί να επιχορηγείται προς τούτο από 
τον τακτικό προϋπολογισμό ή το Π.Δ.Ε. του Υπουργείου 
Εθνικής Παιδείας και Θρησκευμάτων." 

β. Προστίθεται στην ίδια παράγραφο εδάφιο τρίτο και 
τέταρτο ως ακολούθως: 

"Η διαχείριση των δαπανών γίνεται σύμφωνα με τις δια¬ 
τάξεις του Ειδικού Λογαριασμού. Το ύψος των αμοιβών, 
αποζημιώσεων και λοιπών δαπανών, όπως και κάθε λε¬ 
πτομέρεια για την υλοποίηση του προγράμματος καθορί¬ 
ζεται με κοινή υπουργική απόφαση των Υπουργών Εθνι¬ 
κής Παιδείας και Θρησκευμάτων και Οικονομίας και Οι¬ 
κονομικών." 

Άρθρο 15 

Υγειονομική περίθαλψη του προσωπικού 
των Πανεπιστημίων 

1. (ί) Στο εκπαιδευτικό - διοικητικό και λοιπό τακτικό 
προσωπικό των Πανεπιστημίων και των Πανεπιστημιακών 
Νοσοκομείων Αιγινήτειο και Αρεταίειο, των Πανεπιστη¬ 
μιακών φοιτητικών λεσχών, του Ταμείου Διοίκησης και 
Διαχείρισης Αγροκτήματος και του Ταμείου Διοίκησης και 
Διαχείρισης Πανεπιστημιακών Δασών του Αριστοτελείου 
Πανεπιστημίου Θεσσαλονίκης, καθώς και στα μέλη των 
οικογενειών τους, παρέχεται από τον Οργανισμό Περί¬ 
θαλψης Ασφαλισμένων του Δημοσίου (Ο.Π.Α.Δ.) υγειονο¬ 
μική περίθαλψη (νοσοκομειακή - εξωνοσοκομειακή- φαρ¬ 
μακευτική- οδοντιατρική κ.λπ.) με τους ίδιους όρους και 
τις ίδιες προϋποθέσεις που παρέχεται και στους υπαλλή¬ 
λους του Δημοσίου και στα μέλη των οικογενειών τους. 

Η υγειονομική περίθαλψη των ασφαλισμένων του Δη¬ 
μοσίου παρέχεται από τον Ο.Π.Α.Δ., σύμφωνα με τις δια¬ 
τάξεις του κεφαλαίου Β'του ν. 2768/1999 και του κανονι¬ 
σμού παροχών του Ο.Π.Α.Δ. (Αρ. 2/7029/0094/17.2.2005 
κοινή υπουργική απόφαση ΦΕΚ213), στο οποίο εντάσσο¬ 
νται πλήρως και το εκπαιδευτικό, διοικητικό και λοιπό τα¬ 
κτικό προσωπικό των ανωτέρω Ιδρυμάτων, καθώς και τα 
μέλη των οικογενειών τους. 

(ϋ) Οι σχετικές δαπάνες για την υγειονομική περίθαλψη 
του παραπάνω προσωπικού βαρύνουν τον προϋπολογι¬ 
σμό του Ο.Π.Α.Δ., ο οποίος επιχορηγείται προς τούτο κα¬ 
τά τα οριζόμενα στην παρ. 1 του άρθρου 11 του ν. 
2768/1999. Η σχετική με την υγειονομική περίθαλψη κρά¬ 
τηση επί των αποδοχών του προσωπικού αυτού αποδίδε¬ 
ται στο Δημόσιο. 

(ίϋ) Ο έλεγχος, η εκκαθάριση και η εντολή πληρωμής 
των δαπανών θα γίνεται σύμφωνα με τις διατάξεις που 
ισχύουν για τους ασφαλισμένους του Δημοσίου. 

(ίν) Για την υποστήριξη του έργου των οικείων Υπηρε¬ 
σιών Περίθαλψης Ασφαλισμένων του Δημοσίου 
(Υ.Π.Α.Δ.) και Υπηρεσιών Δημοσιονομικού Ελέγχου 
(Υ.Δ.Ε.) στην παροχή υγειονομικής περίθαλψης του ανω¬ 
τέρω προσωπικού στον έλεγχο, εκκαθάριση και ενταλμα- 
τοποίηση των σχετικών δαπανών, αποσπώνται διοικητικοί 
υπάλληλοι των πανεπιστημίων και λοιπών προαναφερό- 
μενων φορέων, κατά παρέκκλιση των κειμένων διατάξε¬ 
ων. Η απόσπαση διενεργείται με κοινή απόφαση των 
Υπουργών Οικονομίας και Οικονομικών, Εθνικής Παιδεί¬ 
ας και θρησκευμάτων και Υγείας και Κοινωνικής Αλλη¬ 
λεγγύης και η μισθοδοσία των αποσπώ μενών βαρύνει την 
υπηρεσία στην οποία ανήκουν οργανικά. 

2. Οι διατάξεις που αφορούν στην ανάθεση άσκησης 
των έργων των πρωτοβάθμιων και δευτεροβάθμιων υγει¬ 
ονομικών επιτροπών, σε αντίστοιχες πρωτοβάθμιες και 
δευτεροβάθμιες υγειονομικές επιτροπές των Ν.Π.Δ.Δ. 
(συνεπώς και των Πανεπιστημίων) εξακολουθούν να ισχύ¬ 
ουν (άρθρα 165 και 166 του ν. 2683/1999). 

3. Ο έλεγχος διενεργείται βάσει των κειμένων διατάξε¬ 
ων και των ελεγκτικών οδηγιών και των ελεγκτικών πρω¬ 
τοκόλλων που εκδίδει ο Ο.Π.Α.Δ.. Ο έλεγχος των βιβλια¬ 
ρίων ασθένειας διενεργείται από ελεγκτές ιατρούς και 
οδοντιάτρους του Ο.Π.Α.Δ.. Με απόφαση των Υπουργών 
Εθνικής Παιδείας και Θρησκευμάτων, Υγείας και Κοινωνι¬ 
κής Αλληλεγγύης και Οικονομίας και Οικονομικών, ύστε¬ 
ρα από σύμφωνη γνώμη του Δ.Σ. του Ο.Π.Α.Δ., είναι δυ¬ 
νατόν να ανατίθενται καθήκοντα ελεγκτή των παροχών 


περίθαλψης του προσωπικού που αναφέρεται στην πα¬ 
ράγραφο 1 του παρόντος άρθρου σε ιατρούς και οδο¬ 
ντιάτρους των Πανεπιστημίων, που θα προτείνονται από 
το Πρυτανικό Συμβούλιο του Πανεπιστημίου. Κάθε Πανε¬ 
πιστήμιο το οποίο θα προτείνει δικούς του ελεγκτές ια¬ 
τρούς και οδοντιάτρους θα διαθέτει το χώρο στον οποίο 
θα ασκούν το ελεγκτικό τους έργο και θα φροντίζει για τη 
διοικητική υποστήριξή τους. Στους παραπάνω ιατρούς 
και οδοντιάτρους θα χορηγείται σφραγίδα ελεγκτή από 
τις αρμόδιες υπηρεσίες του Ο.Π.Α.Δ., τις οποίες θα συμ¬ 
βουλεύονται για κάθε θέμα σχετικό με την άσκηση του 
ελεγκτικού έργου που τους ανατίθεται. 

4.0 χρόνος έναρξης ισχύος των διατάξεωντου άρθρου 
αυτού, ο αριθμός των κατά τα ανωτέρω αποσπωμένων, 
καθώς και κάθε αναγκαία λεπτομέρεια για την εφαρμογή 
τους, καθορίζονται με απόφαση των Υπουργών Οικονο¬ 
μίας και Οικονομικών, Εθνικής Παιδείας και Θρησκευμά¬ 
των και Υγείας και Κοινωνικής Αλληλεγγύης, που δημοσι¬ 
εύεται στην Εφημερίδα της Κυβερνήσεως. 

Άρθρο 16 

Θέματα του Παιδαγωγικού Ινστιτούτου 

1. Στο Παιδαγωγικό Ινστιτούτο συνίστανται οι ακόλου¬ 
θες θέσεις: 

α) Δύο θέσεις Συμβούλων ως εξής: μία φιλολόγου κλα¬ 
σικών σπουδών, μία φιλολόγου αγγλικής γλώσσας. 

β) Εννέα θέσεις μονίμων παρέδρων ως εξής: μία φιλο¬ 
λόγου γερμανικής γλώσσας, μια ειδικού για θέματα αξιο¬ 
λόγησης, μία ειδικού για θέματα παραβατικής συμπερι¬ 
φοράς, μία φιλολόγου (κλασικών σπουδών), μία μαθημα¬ 
τικού, μία ειδικού για θέματα επιμόρφωσης, μία 
κοινωνιολογίας, μία αισθητικής αγωγής, μία πληροφορι¬ 
κής. 

2. ί) Γ ια τη θέση μόνιμου παρέδρου, ειδικού για θέματα 
αξιολόγησης, απαιτείται πτυχίο οποιουδήποτε τμήματος 
Α.Ε.Ι. της ημεδαπής ή ισότιμο πτυχίο ομοταγούς ιδρύμα¬ 
τος της αλλοδαπής και μεταπτυχιακός τίτλος σε θέματα 
αξιολόγησης εκπαιδευτικού έργου. 

ϋ) Για τη θέση μόνιμου παρέδρου, ειδικού για θέματα 
παραβατικής συμπεριφοράς, απαιτείται πτυχίο τμήματος 
κοινωνιολογίας ή ψυχολογίας. 

ίϋ) Για τη θέση μόνιμου παρέδρου, ειδικού για θέματα 
επιμόρφωσης, απαιτείται πτυχίο οποιουδήποτε τμήματος 
Α.Ε.Ι. της ημεδαπής ή ισότιμο πτυχίο ομοταγούς ιδρύμα¬ 
τος της αλλοδαπής και μεταπτυχιακός τίτλος σε θέματα 
επιμόρφωσης εκπαιδευτικών. 

ίν) Για τη θέση μόνιμου παρέδρου αισθητικής αγωγής, 
απαιτείται πτυχίο ζωγραφικής ή γλυπτικής ή χαρακτικής 
ανώτατης σχολής καλών τεχνών με πιστοποιητικό ευδόκι¬ 
μης παρακολούθησης σε ίδια σχολή θεωρητικών και ιστο¬ 
ρικών σπουδών ή ισότιμο πτυχίο ομοταγούς ιδρύματος 
της αλλοδαπής. 

3. Για τον τρόπο, τη διαδικασία πλήρωσης και τα τυπικά 
προσόντα που απαιτούνται για τις ανωτέρω θέσεις εφαρ¬ 
μόζονται οι διατάξεις του άρθρου 25 του ν. 1566/ 1985, 
όπως τροποποιήθηκαν και ισχύουν. 

Άρθρο 17 

Ινστιτούτο Νεολαίας 

1. Ιδρύεται νομικό πρόσωπο ιδιωτικού δικαίου με την 
επωνυμία "Ινστιτούτο Νεολαίας", το οποίο εποπτεύεται 
από τον Υπουργό Εθνικής Παιδείας και Θρησκευμάτων. 

2. Σκοπός του Ινστιτούτου Νεολαίας είναι η τεχνολογι- 

κή και επιστημονική υποστήριξη των προγραμμάτων της 
Γενικής Γραμματείας Νέας Γενιάς, η μελέτη, η έρευνα, η 
παροχή πληροφοριών, η ανάπτυξη δραστηριοτήτων και η 
υλοποίηση ενεργειών και ερευνητικών ή άλλων προγραμ¬ 
μάτων και έργων που του αναθέτει η Γ ενική Γ ραμματεία 
Νέας Γενιάς, στα πλαίσια των αρμοδιοτήτων της. 

3. Όργανο διοίκησης του Ινστιτούτου είναι το Διοικητι¬ 
κό Συμβούλιο. 

4. Το Διοικητικό Συμβούλιο ορίζεται από τον Υπουργό 
Εθνικής Παιδείας και Θρησκευμάτων και απαρτίζεται από 
πέντε μέλη. Η θητεία των μελών του είναι τριετής. Τα μέ¬ 
λη του Διοικητικού Συμβουλίου προέρχονται από επιστή¬ 
μονες ή προσωπικότητες αναγνωρισμένου κύρους σε θέ¬ 
ματα σχετικά με τους σκοπούςτου Ινστιτούτου Νεολαίας. 
Με την ίδια απόφαση ορίζονται ο πρόεδρος του Διοικητι¬ 
κού Συμβουλίου και ο αναπληρωτής του. Γιατη συμμετο¬ 
χή στο Διοικητικό Συμβούλιο δεν καταβάλλεται αποζη¬ 
μίωση στα μέλη του. 

5. Οιπόροιτου Ινστιτούτου είναι: α) επιχορηγήσεις από 
τον τακτικό προϋπολογισμό και το πρόγραμμα δημοσίων 
επενδύσεων της Γ ενικής Γ ραμματείας Νέας Γ ενιάς ή άλ¬ 
λων δημόσιων φορέων, β) χρηματοδοτήσεις από την Ευ¬ 
ρωπαϊκή Ένωση ή άλλους διεθνείς οργανισμούς, γ) έσο¬ 
δα από άλλες πηγές. 

6. Το Ινστιτούτο απολαμβάνει όλων των προνομίων του 
Ελληνικού Δημοσίου, πλην των φορολογικών απαλλα¬ 
γών. 

7. Είναι δυνατή η απασχόληση υπαλλήλων του Δημοσί¬ 
ου και του ευρύτερου δημόσιου τομέα στο Ινστιτούτο, κα¬ 
τόπιν απόσπασης που διενεργείται με κοινή απόφαση του 
Υπουργού Εθνικής Παιδείας και Θρησκευμάτων και του 
κατά περίπτωση αρμόδιου Υπουργού. Για την υλοποίηση 
των προγραμμάτων που υλοποιεί το Ινστιτούτο είναι δυ¬ 
νατή η πρόσληψη προσωπικού με σύμβαση μίσθωσης έρ¬ 
γου, με απόφαση του Διοικητικού Συμβουλίου του Ινστι¬ 
τούτου. 

8. Με προεδρικό διάταγμα που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών και Εθνικής 
Παιδείας και Θρησκευμάτων, καθορίζονται ειδικότερα οι 
σκοποί του Ινστιτούτου, οι αρμοδιότητες καιη συγκρότη¬ 
ση του Διοικητικού Συμβουλίου, η οργανωτική δομή, 
διάρθρωση και λειτουργία του Ινστιτούτου και ρυθμίζο¬ 
νται τα θέματα αποσπάσεων υπαλλήλων από το Δημόσιο 
και τον ευρύτερο δημόσιο τομέα, η διαδικασία κατάρτι¬ 
σης και το περιεχόμενο του εσωτερικού κανονισμού λει¬ 
τουργίας του Ινστιτούτου, καθώς και κάθε άλλη λεπτομέ¬ 
ρεια σχετική με την εύρυθμη λειτουργία του Ινστιτούτου. 

Άρθρο 18 

Θέματα Δ.Ο.Α.Τ.Α.Π. 

1. Το τελευταίο εδάφιο της περίπτωσης ββ'τηςπαρ. η) 
του άρθρου 3 του ν. 3328/2005 (ΦΕΚ80 Α') τροποποιείται 
ως ακολούθως: "Κατ’ εξαίρεση θεωρούνται ως ομοταγή 
και τα Ανώτατα Τεχνολογικά Εκπαιδευτικά Ιδρύματα, κα¬ 
θώς και οι Ανώτατες Σχολές Καλών Τεχνών (εικαστικών 
τεχνών, μουσικής, θεάτρου, χορού, κινηματογράφου) 
που απονέμουν ως τίτλους σπουδών μόνο πτυχία." Στη 
διάταξη του άρθρου 3 παρ. η) περίπτωση γγ' προστίθεται 
εδάφιο ως εξής: "Η προϋπόθεση αυτή δεν ισχύει για τις 
Ανώτατες Σχολές Καλών Τεχνών (εικαστικών τεχνών, 
μουσικής, θεάτρου, χορού, κινηματογράφου)." 


2. Η διάταξη της παρ. 5 του άρθρου 6 του ν. 3328/2005 
αντικαθίσταται ως ακολούθως: "Κάθε Τμήμα ορίζει τριμε¬ 
λείς Ε.Ε. που αποτελούνται από τον Πρόεδρο και δύο μέ¬ 
λη του Τμήματος συγγενών επιστημονικών κλάδων. Για 
κάθε Ε.Ε. ορίζονται οι κλάδοι σπουδών για τις οποίες είναι 
αρμόδια να εξετάζει και να αποφασίζει. Ο Πρόεδρος μπο¬ 
ρεί να ορίζει κατά την άσκηση της αρμοδιότητάς του αυ¬ 
τής, κατά παρέκκλιση από την παρ. 2 του άρθρου 9, ως 
αναπληρωτή του είτε τον Αντιπρόεδρο είτε άλλο μέλος 
του οικείου Τμήματος." 

3. Στη διάταξη της παρ. 2 του άρθρου 9 του ν. 3328/ 
2005 προστίθεται τελευταίο εδάφιο ως ακολούθως: "Ο 
Πρόεδρος μεταβιβάζει επίσης αρμοδιότητές του στους 
προϊσταμένους των Διευθύνσεων και Τμημάτων του Ορ¬ 
γανισμού για θέματα που έχουν σχέση με τη διοίκηση, την 
οργάνωση, την οικονομική διαχείριση και την ενημέρωση 
φορέων και πολιτών." 

4. Στο τέλος του εδαφίου α' της παρ. 3 του άρθρου 15 
του ν. 3328/2005 προστίθεται η φράση: "και των γραμμα¬ 
τέων του Δ.Σ. και των Τμημάτων του". 

5. Στο άρθρο 15 του ν. 3328/2005 προστίθεται παρά¬ 
γραφος 6 ως εξής: 

"6. Με κοινή απόφαση των Υπουργών Οικονομίας και Οι¬ 
κονομικών και Εθνικής Παιδείας και Θρησκευμάτων κα¬ 
θορίζεται το ύψος του επιμισθίου που θα λαμβάνουν όσα 
μέλη Δ.Ε.Π. αποσπώνται στον Δ.Ο.Α.Τ.Α.Π. σύμφωνα με 
τη διάταξη του άρθρου 19 παρ. 6." 

6. Η παρ. 2 του άρθρου 16 του ν. 3328/2005 αντικαθί¬ 
σταται ως εξής: 

"2. Η Διεύθυνση αναγνώρισης ακαδημαϊκών τίτλων πε¬ 
ριλαμβάνει δύο Τμήματα: Α) Αναγνώρισης Πανεπιστημια¬ 
κών Τίτλων με γραφεία: α) ανθρωπιστικών επιστημών και 
καλών τεχνών, β) θετικών επιστημών, γ) επιστημών υγεί¬ 
ας και φυσικής αγωγής, δ) νομικών, οικονομικών και κοι¬ 
νωνικών επιστημών και ε) γεωτεχνικών επιστημών και επι¬ 
στημών μηχανικών. Β) Αναγνώρισης Τίτλων Τεχνολογι¬ 
κών Ιδρυμάτων Ανωτάτης Εκπαίδευσης με γραφεία: α) 
τεχνολογικών επιστημών μηχανικών, β) τεχνολογικών γε¬ 
ωτεχνικών επιστημών και τροφίμων, γ) τεχνολογικών 
επαγγελμάτων υγείας και πρόνοιας και δ) τεχνολογικών 
επιστημών διοίκησης και οικονομίας. Η Διεύθυνση ενημέ¬ 
ρωσης περιλαμβάνει δύο Τμήματα: α) ενημέρωσης για 
ιδρύματα, προγράμματα σπουδών και τίτλους αλλοδα¬ 
πής και β) ενημέρωσης για ιδρύματα, προγράμματα 
σπουδών και τίτλους ημεδαπής. Η Διεύθυνση διοικητικών 
και οικονομικών υπηρεσιών περιλαμβάνει τέσσερα Τμή¬ 
ματα: α) προσωπικού, β) διοικητικής μέριμνας, γ) προϋ¬ 
πολογισμού και δ) προμηθειών και δαπανών." 

7. Οι εκκρεμείς υποθέσεις αναγνώρισης τίτλων κατά το 
χρόνο θέσης σε ισχύ του νόμου αυτού εξακολουθούν να 
διέπονται όσον αφορά τις προϋποθέσεις αναγνώρισης 
των τίτλων από τους νόμους 741/1977 και 1404/1983, 
όπως είχαν τροποποιηθεί και ίσχυαν. 

8. Όπου στα συλλογικά όργανα του Δημοσίου προβλέ- 
πεται η συμμετοχή εκπροσώπου του ΔΙ.Κ.Α.Τ.Σ.Α. ή του 
Ι.Τ.Ε. νοούνται μετά τη θέση σε ισχύ του νόμου αυτού οι 
εκπρόσωποιτου Δ.Ο.Α.Τ.Α.Π., που ορίζονται από το αντί¬ 
στοιχο τμήμα του Δ.Σ.. 

Άρθρο 19 

Θέματα του Ιδρύματος Κρατικών Υποτροφιών 

Στο τέλος του άρθρου 3 του ν. 2158/1993 (ΦΕΚ 109 Α') 
"Εκσυγχρονισμός του Ιδρύματος Κρατικών Υποτροφιών 

και άλλες διατάξεις" προστίθενται παράγραφοι 9,10 και 
11 ως ακολούθως: 

"9. Με απόφαση του Υπουργού Εθνικής Παιδείας και 
Θρησκευμάτων και ύστερα από αιτιολογημένη πρόταση 
του Διοικητικού Συμβουλίου του Ι.Κ.Υ. χορηγούνται υπο¬ 
τροφίες, για την πλήρωση των κενών θέσεων υποτροφιών 
που προκύπτουν, και σε επιλαχόντες, σύμφωνα με τη σει¬ 
ρά κατάταξής τους στους πίνακες αποτελεσμάτων ανά 
Ειδίκευση - Τομέα - Υποτομέα επιστήμης των μεταπτυχια¬ 
κών και μεταδιδακτορικών προγραμμάτων του Ι.Κ.Υ., Σε 
περίπτωση μεγαλύτερου αριθμού επιλαχόντων της ίδιας 
σειράς κατάταξης, χορηγείται υποτροφία σε όλους, με 
την προϋπόθεση ότι η δαπάνη για τη χρηματοδότηση των 
υποτροφιών τους καλύπτεται από τις πιστώσεις του 
εγκρινόμενου κατ’ έτος προϋπολογισμού του Ιδρύματος. 

10. Στους επιτυχόντες, έκτων υποψηφίων στα μεταπτυ¬ 
χιακά και μεταδιδακτορικά προγράμματα υποτροφιών 
εξωτερικού και εσωτερικού, που είναι τέκνα πολύτεκνων 
οικογενειών, χορηγούνται υποτροφίες καθ’ υπέρβαση και 
εκτός σειράς των προκηρυχθεισών θέσεων υποτροφιών. 

11. Η περίπτωση δ' του άρθρου 23 του ν. 2083/1992 
(ΦΕΚ 159 Α'), όπως αντικαταστάθηκε με την παράγραφο 
5 του άρθρου 41 του ν. 2413/1996 (ΦΕΚ 124 Α') καταργεί- 
ται και οι επόμενες περιπτώσεις ε' και στ' αναριθμούνται 
σε δ' και ε'. 

Η ισχύς των ανωτέρω παραγράφων 9,10 και 11 αρχίζει 
από το ακαδημαϊκό έτος 2005-2006." 

Άρθρο 20 

Για τη μίσθωση χώρων από τις Νομαρχιακές Αυτοδιοι¬ 
κήσεις προκειμένου να καλυφθούν οι ανάγκες στέγασης 
σχολικών μονάδων, επιτρέπεται σε κατεπείγουσες περι¬ 
πτώσεις με απόφαση του Νομάρχη, μετά από εισήγηση 
της Νομαρχιακής Επιτροπής και πρόταση των Διευθύν¬ 
σεων Εκπαίδευσης, κατά παρέκκλιση από τις κείμενες 
διατάξεις, η κατ’ εξαίρεση μίσθωση σχολείων, ακόμα και 
χωρίς τις τυπικές προϋποθέσεις που απαιτούνται κάθε 
φορά. 

Για την κατ’ εξαίρεση μίσθωση της προηγούμενης πα¬ 
ραγράφου θα πρέπει προηγουμένως να έχει εξαντληθεί η 
διαδικασία εξεύρεσης σχολείου μέσω της προβλεπόμε- 
νης διαδικασίας δημόσιου διαγωνισμού που προβλέπεται 
στο π.δ. 242/1996 και να έχει κριθεί ο σχετικός διαγωνι¬ 
σμός ως άγονος. 

Η διάρκεια της μίσθωσης μπορεί να καταλαμβάνει όλο 
το χρονικό διάστημα μέχρι την οριστική στέγαση του οι¬ 
κείου σχολικού συγκροτήματος σε δημόσιο κτίριο και δεν 
δύναται να υπερβεί, με τις παρατάσεις της ή ανανεώσεις 
της, τα πέντε (5) χρόνια. Η μίσθωση θα λύεται αυτοδικαί¬ 
ως και χωρίς καμία οικονομική επιβάρυνση για τη Νομαρ¬ 
χία, σε περίπτωση που εξευρεθεί κτίριο για τη στέγαση 
του συγκεκριμένου σχολείου. 

Οι διατάξεις του άρθρου αυτού έχουν εφαρμογή και 
στις ενεργές συμβάσεις μισθώσεων που έχουν συναφθεί 


πριν την έναρξη ισχύος του νόμου αυτού για την κάλυψη 
στεγαστικών αναγκών σχολικών κτιρίων, απαλλασσομέ- 
νων κάθε ευθύνης των οργάνων της Νομαρχιακής Αυτο¬ 
διοίκησης για τη μέχρι τότε ακολουθητέα διαδικασία. 

Άρθρο 21 

Οι αναγνωρισθέντες με την υπ’ αριθμ. 1733/2004 από¬ 
φαση της Διοικητικής Επιτροπής του άρθρου 39 του 
ν.3130/2003 (ΦΕΚ 76 Α') δικαιούχοι της αποζημιώσεως 
της αναγκαστικώς απαλλοτριωθείσης για την ανέγερση 
του ΟΛΥΜΠΙΑΚΟΥ ΧΩΡΙΟΥ εκτάσεως, οι οποίοι δεν υπέ¬ 
βαλαν την προβλεπόμενη και σύμφωνα με την παρ. 9 του 
άρθρου 39 του ν. 3130/2003, όπως αυτή αντικαταστάθη- 
κε από την παρ. 3 του άρθρου 13 του ν. 3254/2004 (ΦΕΚ 
137 Α'), ανεπιφύλακτη δήλωση αποδοχής της αποφάσε- 
ως αυτής, δικαιούνται εντός είκοσι ημερών από της ενάρ- 
ξεως ισχύος του παρόντος, να υποβάλουν, ενώπιον της 
Διοικητικής Επιτροπής, την ανεπιφύλακτη αυτή δήλωση, 
εφαρμοζομένης κατά τα λοιπά της διατάξεως του άρ¬ 
θρου 39 του ν. 3130/2003, όπως αυτή αντικαταστάθηκε 
από το άρθρο 13 του ν. 3254/2004. 

Άρθρο 22 
Τελικές διατάξεις 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Άρθρο 22 
Τελικές διατάξεις 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 4 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΕΞΩΤΕΡΙΚΩΝ 

Π. ΜΟΛΥΒΙΑΤΗΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 

ΥΓΕΙΑΣ ΚΑΙ 

ΚΟΙΝΩΝΙΚΗΣ ΑΛΛΗΛΕΓΓΥΗΣ 

Ν. ΚΑΚΛΑΜΑΝΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 6 Ιουλίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α.ΠΑΠΑΛΗ ΓΟΥΡΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςτ 


ΡΑΧ 210 52 21 004 
θ-γπθΜ: \λ/θ5γπ351:θγ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 ευτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίπίΘΓΠθΙ 

ΗΜρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙεπιεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























